Ακόμη ένας star του Hollywood προτιμά την Ελλάδα και για να κάνει τις διακοπές του. Ο λόγος για τον Hugh Jackman που εδω και μία εβδομάδα βρίσκεται στη χώρα μας και μάλιστα εθεάθη να απολαμβάνει τις Ελληνικές θάλασσες στο νησί της Μυκόνου. Εχθές το απόγευμα ο ηθοποιός ανέβασε μια φωτογραφία στον προσωπικό του λογαριασμό με την λεζάντα ...\nΟ κολλητός του Σπαλιάρα θέλει να πάει στο Survivor 2\nΜετά από την επιτυχία του Survivor οι αιτήσεις για το Survivor 2 είναι λογικό να είναι εντυπωσιακά πολλές, όπως είχα αναφέρει και η Άλκηστης Μαραγκουδάκη. Ο κολλητός φίλος του Γιάννη Σπαλιάρα, Στέλιος Νιάκαρης, σε δηλώσεις του στην κάμερα του «Happy Day» τόνισε ότι θα ήθελε να συμμετέχει στο «Survivor 2». Όσο για τον φίλο του, που έχει ...\nΞέρουμε πως μοιράζονται την ζωή τους χρόνια τώρα, ωστόσο, ποτέ δεν έδωσαν λαβές για σχόλια αλλά και δικαιώματα. Ο Θοδωρής Αθερίδης και η Σμαράγδα Καρύδη σπάνια ανεβάζουν κοινές φωτογραφίες στους λογαριασμούς τους. Αυτή τη φορά ο ηθοποιός μοιράστηκε με τους followers του μια φωτογραφία ειδυλλιακή. Οι δυο τους πόζαραν σε ...\nΗ Britney Spears μπέρδεψε την Ariana Grande με την Selena Gomez την ώρα που μιλούσε για την επίθεση στο Manchester\nOops she did it again! Η Britney Spears μίλησε για την τρομοκρατική επιθεση στην Αγγλία κάνοντας κάποια λαθάκια. Για την ακρίβεια, μπέρδεψε την Ariana Grande με την Selena Gomez, και δεν έμεινε μόνο εκεί, αφού έκανε και το Μάντσεστερ… Λονδίνο. Η pop stat ετοιμαζόταν για την συναυλία της στο Τελ Αβιβ, και κλήθηκε να δώσει μία τλεφωνική συνέντευξη για ...\nΜόλις έγινε γνωστή η σχέση της Rihanna με τον Σαουδάραβα επιχειρηματία, Hassan Jameel. Οι παπαράτσι την απαθανάτισαν τη διάσημη τραγουδίστρια να να ανταλλάσσει «καυτά» φιλιά σε βίλα στην Ισπανία με, μέχρι πρότινος, άντρα αγνώστων στοιχείων. Έτσι οι φήμες για νέα σχέση «φούντωσαν» και μάλιστα, σύμφωνα με τα Μέσα, το ...\nΗ πρώτη ανάρτηση της Βαλαβάνη μετά την αποχώρησή της από το Survivor\nΣυναισθηματικά φορτισμένη αποχώρησε η Ευρυδίκη Βαλαβάνη από το συμβούλιο του νησιού. Έπειτα από τέσσερις και πλέον μήνες, η αθλητικογράφος του ΣΚΑΙ, ολοκλήρωσε την παρουσία της στο ριάλιτι επιβίωσης «Survivor» και επέστρεψε στους ρυθμούς της καθημερινότητας της. Μάλιστα, έκανε και την πρώτη της ανάρτηση στο Instagram. ...\nEminen: Αυτό είναι το νέο look του που διχάζει τους fans\nΓια τον Eminem τι να σου πούμε; Τον ξέρεις χρόνια. Πρόσφατα όμως δοκίμασε ένα look πολύ διαφορετικό από αυτά που έχει συνηθίσει! Ο 44χρονος star αποφάσισε να δοκιμάσει κάτι καινούργιο αλλάζοντας το χρώμα των μαλλιών του από ξανθά σε καστανά κάτι που έχει δοκιμάσει ξανά στο παρελθόν. Αυτό που έκανε για πρώτη φορά είναι να ...\n44 φωτογραφίες από το κόκκινο χαλί των MAD Video Music Awards\nΠοιοι ήταν οι πιο καλοντυμένοι των MAD VMA 2017;\nΤι απάντησε η Jennifer Lopez στην κατηγορία ότι η φωτογραφία με τους κοιλιακούς της έχει περάσει Photoshop;\nΠριν λίγες μέρες η Jennifer Lopez ανέβασε στο Instagram μια φωτογραφία που κόβει την ανάσα. Σε αυτήν αποκαλύπτονται οι τέλειοι κοιλιακοί της. Είναι γνωστό πως η Jennifer Lopez δεν αστειεύεται με το σώμα της. Έχει 2 προσωπικούς προπονητές και η γυμναστική έχει μόνιμη θέση στο καθημερινό της ...\nO Γιώργος Χρανιώτης σε ταβέρνα μαζί με τον Bo!\nΣτην Αθήνα βρίσκεται από χθες τα ξημερώματα ο Γιώργος Χρανιώτης, ο οποίος αποχώρησε από το Survivor. Ο «Διάσημος», επέστρεψε στην πατρίδα και την οικογένειά του από τον Άγιο Δομίνικο, σχεδόν μία εβδομάδα από την ημέρα προβολής του επεισοδίου αποχώρησής του. Ο Γιώργος, αφού επέστρεψε στην Ελλάδα θέλησε να δει τους ...\nΣελίδα 122 από 214


Η ΜΠΑΡΜΠΟΥΤΙΕΡΑ: Το κοτόπουλο που γονατίζει είναι που φταίει για την γρίπη των μπάτσων\nΈνα σπίτι να μένει, ένα πιάτο φαΐ να τρώει και μια αγάπη να του γεμίζει την ζωή. Όλα τα άλλα είναι, αν όχι περιττά, τουλάχιστον δευτερευούσης φύσεως ανάγκες.\nΘα υπέθετε κανείς ότι μια εξελιγμένη κοινωνία όπως αυτή που λέμε ότι έχουμε φτιάξει, έπρεπε να έχει αυτά τα προβλήματα λυμένα. Δυστυχώς συμβαίνει το αντίθετο. Οι μπελάδες να γιγαντώνονται καθημερινά και να προστίθενται και νέοι –άγνωστοι ως τώρα- στον τελικό λογαριασμό.\nΑυτοί που μας έμπασαν εκβιαστικά και χωρίς δημοψήφισμα στην Ευρωπαϊκή πουστιά –κατά παράβαση όλων των κανόνων αυτού του αίσχους που οι ίδιοι αποκαλούν “δημοκρατία”- σίγουρα ξέρουν τι έκαναν. Κι όσοι παριστάνουν ότι δεν το ξέρουν, απλά παίζουν με τα νεύρα μας.\nΗ λέσχη της απάτης και της βρωμιάς που ήρθε να κάνει στάση/πάρτι στον Αστέρα το έχει οργανώσει πολύ καλά το πράγμα. Γνωρίζει σε βάθος τα προβλήματα και τις ειδικές παραμέτρους της περιοχής και των ιθαγενών. Κι έχει αναθέσει στις υποεπιτροπές να τα ρυθμίσουν όλα με ντιρεκτίβες. Όμως ακόμα και αυτό το κλαμπ των αρχιπούστηδων έχει γίνει βιτρίνα. Ποιοί ξεκωλιάρηδες διοικούν άραγε αυτόν τον βρωμόκοσμο;\nΟ καθένας ας δώσει την δική του απάντηση. Όχι ότι έχει και ιδιαίτερη σημασία να ξέρεις ποιος θα σου κόψει το κεφάλι. Λένε ότι οι δήμιοι της παλιάς εποχής φορούσαν κουκούλες για να μην φαίνεται η έκφραση του προσώπου τους την στιγμή της εκτέλεσης. Όμως ο πραγματικός λόγος της κουκουλοφορίας δεν ήταν τόσο μεταφυσικός. Το ζητούμενο ήταν να μην τους αναγνωρίζουν οι συγγενείς των άδικα εκτελεσθέντων και έχουνε τίποτα άσχημα νταραβέρια μετά.\nΤο να γνωρίζεις ποιος θα σε εκτελέσει φυσικά και δεν έχει καμιά σημασία. Το ερώτημα είναι: σκοπεύεις να κάνεις κάτι για να αποφύγεις την εκτέλεση; Αν ναι, τότε κάντο γρήγορα. Αν όχι, τότε κλείσε τα μάτια και σκύψε το κεφάλι. Όλα τα άλλα είναι δουλειά του νεκροθάφτη.\nΔεν έχω παιδιά (απ’ ό,τι ξέρω), αλλά όλοι εσείς που έχετε, δεν θα έπρεπε να σας έχουν ζώσει τα φίδια για το μέλλον τους; Όχι για το αν θα σπουδάσουν και τι δουλειά θα βρούν αύριο, αλλά για το αν θα επιζήσουν από τον πόλεμο και την γενοκτονία που ετοιμάζεται.\nΠριν μερικά χρόνια, οι παπάρηδες και αγράμματοι ψηφοφόροι ψάχνονταν για τις ταυτότητες και για το όνομα των Σκοπίων. Γιατί αυτές τις γραμμές εκτόνωσης είχαν υποδείξει οι νταραβεριτζήδες πασάδες, μουφτήδες και κοτζαμπάσηδες. (Τις ταυτότητες τις κάνανε γαργάρα μαζί με τα χύσια, το όνομα κοντεύουν ). Σίγουρα κάτι άλλο θα βρεθεί να θρέψει τους ηλίθιους που παριστάνουν την κοινή γνώμη στα πορνοκάναλα. Στο μεταξύ, οι μετανάστες (νόμιμοι και παράνομοι) έχουν περάσει τα 2 εκατομμύρια και κανείς από τους “ηγέτες” δεν μιλάει ούτε προτείνει κάτι. Αφήστε να γίνουν 5-6 εκατομμύρια και να δείτε τι γέλιο θα πέσει. Μόνο που αυτοί που θα γελάνε θα είναι οι απέξω: οι τοκογλύφοι των διεθνών τραπεζών, τα κουμπαράκια του κυρ-Κώστα, οι δολοφόνοι των παιδιών της Γάζας, και όλοι αυτοί οι γυμνοσάλιαγκες που πλουτίζουν με τον θάνατο και την σκόπιμη αλληλοσφαγή των λαών. Το “μακριά από τον κώλο μας κι όπου πέσει” είναι καλή άποψη, μόνο που τώρα η μπόμπα έπεσε ακριβώς στον κώλο μας.\nΚάποια τμήματα της ιστορίας επαναλαμβάνονται και ας ελπίσουμε ότι θα επαναληφθεί με κάποιες παραλλαγές αυτό που έγινε το 1821. Αλλά μόνο με τις ελπίδες δεν γίνεται τίποτα. Το “συν Αθηνά και χείρα κίνει” σημαίνει ότι παίρνεις το πέτρινο αγαλματάκι της Αθηνάς στο χέρι και τους κοπανάς με αυτό στην κεφάλα, ώσπου να ματώσουν. Μόνο όμως με το να το κρατάς στο χέρι δεν γίνεται τίποτα, πρέπει να το κουνάς κιόλας. “Κίνει” και άμα δεις αίμα, είσαι σε καλό δρόμο.\nΣυναντάω συνέχεια γνωστούς και αγνώστους και από κανέναν δεν άκουσα ότι τα πράγματα είναι καλά. Ακόμα κι οι τοκογλύφοι φοβούνται για τις οικονομικές εξελίξεις και κλαίγονται γιατί έπεσαν τα επιτόκια. Σπαράζει η καρδιά μου για τους τελευταίους.\nΒρήκα κι έναν μάστορα μεροκαματιάρη που γύρναγε με το παλιοπαπί του από την δουλειά.\n“ Έεε,” του φωνάζω, “πού είσαι ρε μάστορη;”\n“ Τρέχω γαμώ το κράτος τους.” Μου φώναξε αυτός μέσα από το κράνος.\n“ Τι σου έκαναν πάλι;”\n“ Και να στο πω, δεν θα το πιστέψεις.”\n“ Ρίχ’ το, τα πιστεύω όλα. Είμαι αναγεννημένος άθεος.”\n“ Πάω χτές το βράδυ στην ψησταριά με το παπί να αγοράσω ένα ψητό κοτόπουλο για την οικογένεια. Μου το βάζουν στην σακούλα και πετάγομαι ως τα φανάρια να πάρω και μια ρετσίνα από το σούπερ μάρκετ. Πριν προλάβω να κατέβω από την πάπια, φρρτ, με σταματάει ένας υγιής χοίρος.Τι θές ρε φίλε, φοράω κράνος και τα χαρτιά μου είναι εντάξει,” του λέω.\n“ Τι είναι αυτό;” Μου λέει αυτός δείχνοντας την πλαστική σακούλα με τους υδρατμούς που είχα κρεμάσει στο τιμόνι.\n“ Κοτόπουλο Αττικής, αρχηγέ.”\n“ Άδεια και δίπλωμα.”\n“ Εδώ τα έχω.”\nΤου τα έδωσα κι εκείνος άρχισε να αντιγράφει τα στοιχεία στο μπλοκάκι του.\n“ Τι γράφεις εκεί ρε φίλε;” τον ρωτάω.\n“ Σας γράφω 150 ευρώ πρόστιμο για παράβαση ΚΟΚ.”\n“ Γιατί; Απαγορεύτηκαν τα ψητά κοτόπουλα;”\nΜε κοίταξε τελείως ψυχρά. “ Δεν επιτρέπεται να κρεμάτε τίποτε στο τιμόνι του δικύκλου κύριε.”\n“ Ρε φίλε, πλάκα μου κάνεις; Κοτόπουλο είναι και χτικιάρικο μάλιστα.”\n“ …Θα υπογράψετε;”\n“ Τι να υπογράψω; Την καταδίκη μου;”\n“ Την κλήση.”\n“ Έχει καμιά έκπτωση άμα υπογράψω;”\n“ Υπογράψετε - δεν υπογράψετε, το πρόστιμο είναι το ίδιο κύριε.”\n“ Ε, τότε δεν υπογράφω.”\n“ …Ορίστε η κλήση σας. Καλή σας νύχτα.”\n( Για να περάσει ο επόμενος ).\n“…Ήταν ο πρώτος μήνας μετά από πολύ καιρό, που πήγαινε να έρθει στα ίσα ο οικογενειακός προϋπολογισμός. Και τώρα είμαι 150 γιούργια μείον... Γαμώ τον πούστη που με έγραψε, γαμώ τον πούστη που τον έβαλε να με γράψει, και γαμώ και το κοτόπουλο που με γονάτισε. Ούτε μπουκιά δεν έφαγα από τα νεύρα μου,” είπε ο μάστορας κι έφυγε με την πάπια λέγοντας κάτι για την μαμά του Ιησού…\n(Σημείωση : Η ιστορία –όπως όλες άλλωστε οι σουρρεαλιστικές ιστορίες που έχετε διαβάσει εδώ- είναι πραγματική. Δυστυχώς δεν έχω τα διακριτικά του κυρίου με το μπλοκάκι να τον βγάλω στα κανάλια. Όχι ότι θα βγει τίποτα. Θα κάνουμε και μάγκες τους δημοσιοκάφρους να γεμίσουνε το κουρελο-πρόγραμμά τους. Άλλωστε τον νόμο εφάρμοσε το όργανο της τάξης και μάλιστα κατά γράμμα, μόνο που η έννοια της δικαιοσύνης έχει γαμηθεί προ πολλού σε αυτή τη χώρα-βάσανο που κάνουν κουμάντο οι μασόνοι, οι παπάδες, και οι δικηγόροι ).\nΑυτή είναι η κοινωνική δικαιοσύνη στη χώρα του Κωστάκη, του Γιωργάκη και του κάθε παπαρ-άκη. 60.000 ευρώ μείωση από φόρους στον αγοραστή της Φερράρι και 150 ευρώ χαράτσι στο ψητό κοτόπουλο του ταλαίπωρου ραγιά. Ξυπνήστε Μαλάκες γιατί μας έχουνε γαμήσει.\nΟι μορφωμένοι λούζερς που θα πρέπει να βάλουν πλάτη και να αντιμετωπίσουν τη πλημμύρα του σκατού των ΜΜΕ και να αφυπνίσουν τους υπόλοιπους μήπως και αλλάξουν τα πράγματα, περιμένουν να γίνουν πλούσιοι από την Σοφοκλέους. Ζαράκηδες είσαστε παιδιά. Και μακάρι να ήσαστε πελάτες μου. Γιατί το παιχνίδι στην καταραμένη μπαρμπουτιέρα του Ντέ Σάντ είναι τίμιο. Και θα κερδίζατε και καμιά φορά. Όμως στα καζίνα που παίζετε “ή όλα ή τίποτα”, πάντα το “τίποτα” θα έρχεται. Γιατί σας κλέβουνε στα ίσα. Και πού θα βρείτε το δίκιο σας; Στο βλαχοδουκάτο των μαφιόζων δικηγόρων; Η έννοια της δικαιοσύνης στο θέμα του Βωβού έγινε σαν την ψωλή του Τιραμόλα. Γίνεται - δεν γίνεται το εμπορικό κέντρο, μαδήθηκε σαν μαργαρίτα μαζί με τους επενδυτές. Τελικά, είναι αυτό που λένε : “από το πολύ γαμήσι, βόγκηξε κι ο μουγκός”.\nΚατά τα άλλα, ο άρτος γίνεται ολοένα και πιο άνοστος και τα θεάματα ολοένα και πιο βαρετά. Ως και ο Ρουβάκος πούρεψε ο καψερός. Χτυπιέται σαν φραπές αλλά δεν είναι πιά εικοσάρης. Και το πανηγυράκι των ευρωεκλογών μάλλον θα περάσει κι αυτό απαρατήρητο σαν την αθόρυβη κλανιά της Γιουροβίζιον.\nΟι ψηφοφόροι συνεχίζουν να νομιμοποιούν τα σκάνδαλα των συνεταίρων με τα ψηφουλάκια τους και το καράβι να στοχεύει τα βράχια. Κάποιοι έχουν ήδη κατεβάσει βάρκες για να την κάνουν. Και η καινούργια γρίπη που κάτι πήγε να κάνει, γαμώ την πουτάνα της, κώλωσε στα τελωνεία. Με τα λεφτά που μας κλέβουν τα μπλόκα στις γωνίες χρηματοδοτούν πειράματα εδώ και χρόνια. Τι διάολο, δεν θα πάει και κάποιο εντελώς στραβά;\nΤελικά τους χοίρους όπως αποδείχτηκε δεν τους πιάνει τίποτα. Τους ένστολους τους πιάνουν μόνο οι ένστολοι, αλλά σχεδόν πάντα αθωώνονται. Πώς γίνεται αυτό, δεν το έχω καταλάβει.\nΤους πολιτικούς χοίρους με την σημαδεμένη τράπουλα δεν τους πιάνει κανένας.\nΜόνο ο χασάπης κάθε εκατό-διακόσια χρόνια, στην ιστορική καμπή. Τότε που φτηναίνει –πρόσκαιρα- το bacon.\nΜετά από τόσα χρόνια παπάτζας και κλοπής, δεν υπάρχει περίπτωση να γυρίσει από μόνο του το χαρτί. Γι αυτό ακονίστε κανά χατζάρι.\nΗ πούτσα γαρ εγγύς.\nΗ τελευταια ζαρια ριχτηκε απο τον Μάρκο Ντέ Σάντ στις 8:05 μ.μ.\nΑμεσα εμπλεκομενοι ΜΑΣΟΝΟΙ, ΜΜΕ, ΜΠΑΤΣΟΙ, ΠΟΛΙΤΙΚΑΝΤΗΔΕΣ\nΔευ Μαΐ 18, 12:31:00 π.μ. EEST\nΓαμιώνται όλοι φίλε μάρκο\nΤετ Μαΐ 20, 01:44:00 μ.μ. EEST\n"Οι ψηφοφόροι συνεχίζουν να νομιμοποιούν τα σκάνδαλα των συνεταίρων με τα ψηφουλάκια τους και το καράβι να στοχεύει τα βράχια."\nΕίπες μεγάλη κουβέντα....\nΑ, γράψε ρε συ και τίποτα καλό για λέσχη μπιλντερμπεγκ, θα έχει πολύ γέλιο. Πως την φαντάζεσαι την φάση ας πούμε; Αλα "μάτια ερμητικά κλειστά", γυμνοί με μάσκες αλόγου οι μεγαλοκαρχαρίες να γαμιούνται μεταξύ τους;;;;\nΤετ Μαΐ 20, 08:21:00 μ.μ. EEST\nOnline Financial Calculators είπε...\nΦίλε μου να πω και εγώ την μαλακία μου... πιστεύω ότι με τον άσχημο τρόπο ξυπνάμε και μερικά πράγματα μπαίνουν ή θα μπούν στην σωστή τους διάσταση.\nΝα για παράδειγμα τα παράνομα τμ στα νεοδμητα σπίτια που κανείς δεν τους έδινε σημασία και τα πλήρωνε ενω σήμερα ΑΠΑΙΤΕΙ να μην υπάρχουν\nΠιστεύω ότι ζούμε στην αρχή μιάς μεγάλης επανάστασης στην διαχυση της γνώσης- για παράδειγμα το blog σου\nΤετ Μαΐ 20, 09:13:00 μ.μ. EEST\nΣυνεχισε να ανακατευεις τα λιμνασμενα μυαλα....\nΠέμ Μαΐ 21, 07:18:00 π.μ. EEST\nΗ Μπίλντεμπεργκ είναι πια βιτρίνα. Πρόκειται για μασονική στοά πέμπτης κατηγορίας (παραλλαγής). Μόνο κάτι κολλημένοι χριστιανοί ασχολούνται μαζί της κι αυτοί γιατί έτσι τους λένε οι αρχιμασόνοι που κάνουν κουμάντο στο μαγαζί τους. Στοά με μέλος/προσκεκλημένο τον Αλογοσκούφη... έλεος, μοιάζει με το πάρτι της μικρής σπυριάρας που δεν πατάει κανείς. Αφήστε που θα είχαν στραβώσει οι διαβήτες.\nΟι δυνάστες επικοινωνούν πιά μέσω διαδικτύου. Μόνο που το πλήθος κοιμάται ακόμα. Θα χρειαστεί μεγάλο σοκ για να ξυπνήσει.\nΣτην επόμενη διετία-τριετία, θα το δείτε κι αυτό...\nΠέμ Μαΐ 21, 10:15:00 π.μ. EEST


Πρώτα λύση στο όνομα, μετά ένταξη στο ΝΑΤΟ- Στο κενό προσπάθεια των ΗΠΑ – The Panhellenic Post\n«Πραγματοποιήθηκε σήμερα στο Σικάγο η Σύνοδος Κορυφής της Ατλαντικής Συμμαχίας. Το κυριότερο θέμα που απασχόλησε τη Σύνοδο αυτή ήταν η αναδιοργάνωση της Συμμαχίας, ούτε ώστε να είναι σε θέση να αντιμετωπίσει τις προκλήσεις και τις απειλές του 21ου αιώνα. Τόσο στο θέμα αυτό, όσο και στ’ άλλα θέματα που απασχόλησαν τη Συμμαχία, οι εργασίες κατέληξαν με επιτυχία. Όσον αφορά στα Σκόπια, έγιναν πράγματι ορισμένες παρασκηνιακές και μεμονωμένες απόπειρες να αλλοιωθεί η απόφαση του Βουκουρεστίου. Οι απόπειρες αυτές απέτυχαν. Η Σύνοδος επαναβεβαίωσε τις αποφάσεις της Συνόδου του Βουκουρεστίου και έτσι επιβεβαιώνεται ότι η γειτονική χώρα θα κληθεί να συμμετάσχει στο ΝΑΤΟ μόνο όταν θα έχει λυθεί το θέμα της ονομασίας» ανέφερε χαρακτηριστικά ο κ. Μολυβιάτης.\nΝα σημειωθεί, ωστόσο, ότι σύμφωνα με το DefenceNet.gr την τελευταία στιγμή παρουσιάστηκε επιστολή από τρία εξέχοντα πολιτικά πρόσωπα των ΗΠΑ προς τον Μπαράκ Ομπάμα που ζητούσαν την θετική αντιμετώπιση της πρώην Γιουγκοσλαβικής Δημοκρατίας των Σκοπίων.\nΠρόκειται για επιστολή την οποία υπογράφουν οι πρώην Υπουργοί Άμυνας Ντόναλντ Ράμσφελντ, Ουίλιαμ Κοέν και ο πρώην γραμματέας Άμυνας και σύμβουλος του Μπιλ Κλίντον, Σάντι Μπέργκερ.\nΣτην επιστολή τους επισημαίνουν ότι τα Σκόπια πληρούν τις προϋποθέσεις και συμμετέχουν στις αποστολές της Συμμαχίας.\nΑποσπάσματά της δημοσιεύονται στον αμερικανικό τύπο:\n«Σήμερα το ΝΑΤΟ βρίσκεται σε ένα σταυροδρόμι. Ενώ τα μέλη του ΝΑΤΟ μειώνουν τις δαπάνες για την άμυνα, οι νέες υποψήφιες προς ένταξη χώρες της Νοτιοανατολικής Ευρώπης μπορούν να παρέχουν τις απαραίτητες εγκαταστάσεις τους και ανθρώπινο δυναμικό για τη Συμμαχία. Αυτή η περιοχή στην οποία πραγματοποιήθηκαν συγκρούσεις τη δεκαετία του 1990, η σταθερότητα δεν μπορεί να θεωρείται εγγυημένη. Επειδή, σε αυτή τη φάση, δεν αναμένεται να γίνει διεύρυνση του ΝΑΤΟ, υπάρχει ο φόβος να μην ανοίξει η πόρτα στο Σικάγο για αυτές τις χώρες», σημειώνουν οι τρεις προαναφερόμενοι Αμερικανοί πολιτικοί, νουθετώντας στη Συμμαχία να επιδείξει, τουλάχιστον, θετική προσέγγιση προς αυτές.\nΣτην επιστολή τονίζεται ότι η FYROM πληροί όλες τις προϋποθέσεις για ένταξη στο ΝΑΤΟ, ενώ το Μαυροβούνιο, η Βοσνία-Ερζεγοβίνη, το Κοσσυφοπέδιο και η Γεωργία δεν πρέπει να αποθαρρύνονται από τη συνέχιση των δύσκολων μεταρρυθμίσεων, αφού προσβλέπουν στη διαδικασία της διεύρυνσης, γράφει η σκοπιανή εφημερίδα Dnevnik.\nΠάντως η προσπάθεια αυτή έπεσε στο κενό.


ΤΑ ΠΡΟΜΥΡΙΩΤΑΚΙΑ: ΤΑ ΜΕΣΑ ΜΕΤΑΦΟΡΑΣ: MINI-BUS\nΤΑ ΜΕΣΑ ΜΕΤΑΦΟΡΑΣ: MINI-BUS\nΤα Μέσα Μεταφοράς το θέμα μας και σήμερα επικεντρωθήκαμε στο Λεωφορείο. Η κυρία Δέσποινα Μαριάνου, ιδιοκτήτρια και οδηγός του Μini-Βus που μετακινεί τους μαθητές από την γύρω περιοχή στα σχολεία του Προμυρίου ανέλαβε να παρουσιάσει και να εξηγήσει στα ΠΡΟΜΥΡΙΩΤΑΚΙΑ το λεωφορείο της. Τους μίλησε για τον τρόπο λειτουργίας του, τα καύσιμά του, τη μηχανή του, τους αποθηκευτικούς του χώρους και τα μέσα ασφαλείας που διαθέτει. Οι μικροί μαθητές εξασκήθηκαν στην εφαρμογή και στο λύσιμο της ζώνης ασφαλείας που σώζει ζωές. Ευχαριστούμε την κα Δέσποινα Μαριάνου για την προθυμία της και το χρόνο που μας διέθεσε και της ευχόμαστε καλά ταξίδια στον ανδροκρατούμενο επάγγελμα που άξια επέλεξε να εξασκεί.\nΑναρτήθηκε από ΚΩΝΣΤΑΝΤΙΝΑ ΚΑΡΑΒΑΣΙΛΗ στις 9:10 π.μ.


"Η πιο ωραία στην Ελλάδα" - Κι όμως, η επιτυχία του καλοκαιριού είναι διασκευή Κροατικού τραγουδιού\nΤο τραγούδι “Η πιο ωραία στην Ελλάδα” γνωρίζει τεράστια επιτυχία στην χώρα τις τελευταίες εβδομάδες, και μάλιστα έχει ήδη ξεπεράσει τις 6.500.000 προβολές στο YouTube. Ο Κωνσταντίνος (PersonaS) πραγματοποίησε την πρώτη του live εμφάνιση στις 15 Αυγούστου, τη στιγμή που το τραγούδι του σημείωνε ήδη τεράστια επιτυχία στο YouTube και έπαιζε στα clubs αλλά και στα ραδιόφωνα.\nΠρόκειται ωστόσο για μια διασκευή του περσινού “Uno Momento” που κυκλοφόρησε από τη Severina και τις Ministarke στην Κροατία, και σημείωσε μεγάλη επιτυχία στα Βαλκάνια πριν από λίγο καιρό.\nΕλληνικό ή όχι, σίγουρα πρόκειται για την επιτυχία του καλοκαιριού!\nΔιασκευήεπιτυχίαΗ πιο ωραία στην ΕλλάδαΚωνσταντίνος PersonaS\nSTAN: Έρχεται το νέο του τραγούδι


sykees8: Ποιος τη ζωή μου; (Συνειρμός με αφορμή την πρόβα για τη γιορτή του Πολυτεχνείου στο σχολείο μας)\nΠοιος τη ζωή μου; (Συνειρμός με αφορμή την πρόβα για τη γιορτή του Πολυτεχνείου στο σχολείο μας)\nΤην Παρασκευή 15 Νοεμβρίου οι μαθητές της Ε' Τάξης του σχολείου μας ανεβάζουν ένα διακειμενικό αφιέρωμα στο πλαίσιο της γιορτής του Πολυτεχνείου. Τις τελευταίες δύο εβδομάδες, λοιπόν, επικρατεί ένας δημιουργικός πυρετός στην αίθουσα εκδηλώσεων μεταξύ των συναδέλφων και των μαθητών που συμμετέχουν σε αυτό το αφιέρωμα.\nΓια την απόλυτα συνεργατική κουλτούρα που διαπερνά τη σχολική μονάδα που εργάζομαι έχω ξαναμιλήσει σε προηγούμενη ανάρτηση. Μεταξύ των ξεχωριστών τραγουδιών που λένε οι μαθητές μας, στο πλαίσιο του αφιερώματος, είναι κι αυτό. Σκεφτόμασταν με την καλή φίλη και συγκινητική δασκάλα μουσικής - πόσο "πλούσιο" φαντάζει το σχολειό μου με τέτοιους δασκάλους! - τη Βασιλική Νικολάου, πόσο τραγικά επίκαιροι είναι οι τελευταίοι δύο στίχοι του Μάνου Ελευθερίου για τα Κοινά μας Πράγματα, για το δημόσιο βίο ετούτου του τόπου...\nΕτικέτες Μουσική, Παιδικό Θέατρο


Δύσκολη νίκη στην Έδεσσα για τον Ολυμπιακό - Redaroume.gr\nΑρχική/ΕΡΑΣΙΤΕΧΝΗΣ/Δύσκολη νίκη στην Έδεσσα για τον Ολυμπιακό\nΔύσκολη νίκη στην Έδεσσα για τον Ολυμπιακό\nΠέρασε από την πόλη της Δυτικής Μακεδονίας ο Θρύλος επικρατώντας του Αερωπού με 25-23 στο ντεμπούτο του Νέναντ Κλιάιτς στον πάγκο του\nΤην νικηφόρα του πορεία στο πρωτάθλημα της Handball Premier συνέχισε απτόητος ο Ολυμπιακός.\nΟ Ολυμπιακό ήταν εμφανώς ανώτερος των αντιπάλων του παίρνοντας το προβάδισμα στο σκορ από τα πρώτα λεπτά και το διαχειρίστηκε άψογα. Παρά τη φιλότιμη προσπάθεια της γηπεδούχου ομάδα να διεκδικήσει κάτι θετικό από την αναμέτρηση.\nΑΕΡΩΠΟΣ ΕΡΑΣΙΤΕΧΝΗΣ ΟΛΥΜΠΊΑΚΟΣ ΧΑΝΤΜΠΛ\n«Θέλαμε να τελειώσουμε το παιχνίδι με 3-0, καθώς ακολουθούν στη συνέχεια δύσκολα παιχνίδια» (vid)\nΚατασκοπεύει Άρσεναλ ο Μαρτίνς\nΞεκίνησε για μεγαλα πραγματα το πολο! (Vid)\nΗ 7 σε… έκσταση την ώρα του γκολ!!! (vid)\nΠρωταθλητής Ελλάδας στο σκιφ ο Αγγελόπουλος!


7 Συνήθειες για να Θριαμβεύσεις στις Εργασιακές Δυναμικές - Purpose Συμβουλευτική\nΣτην απλούστερη μορφή τους, οι εργασιακές δυναμικές στο χώρο εργασίας αφορούν στις διαφορές μεταξύ των ανθρώπων που αλληλεπιδρούν σε αυτόν.\nΕπικεντρώνονται δηλαδή στις διαφορές απόψεων και στα αντικρουόμενα συμφέροντα, που επιβεβαιώνουν την εφαρμογή στρατηγικών στο γραφείο.\nΔεν υπάρχει κανένας λόγος να φοβάσαι τις εργασιακές δυναμικές στο χώρο εργασίας. Όσοι γνωρίζουν να τις χειρίζονται καλά θριαμβεύουν στη δουλειά τους και καταφέρνουν να ξεχωρίζουν και να ελίσσονται ακόμα και σε δύσκολες καταστάσεις.\nΣυγκεντρώσαμε λοιπόν τις 7 καλές συνήθειες που αποτελούν τις βασικές τεχνικές, οι οποίες θα σε βοηθήσουν να θριαμβεύσεις στον εργασιακό σου χώρο:\n#1: Συνειδητοποίησε ότι έχεις επιλογή\nΟι πιο συνηθισμένες αντιδράσεις στην εφαρμογή τακτικών στο γραφείο είναι η μάχη ή η φυγή. Αποτελούν φυσιολογικές αντιδράσεις από την εποχή που ο προϊστορικός άνθρωπος, ως κυνηγός ή συλλέκτης, καλούνταν να επιβιώσει στην άγρια φύση.\nΊσως σκέφτεσαι ότι και το γραφείο τελικά είναι μια μορφή ζούγκλας, όμως οι ενστικτώδεις αντιδράσεις δεν είναι αρκετές για να κερδίσεις τα παιχνίδια τακτικής στο χώρο της δουλειάς σου.\nΑν διαλέξεις τη μάχη, το μόνο που θα καταφέρεις είναι να δημιουργήσεις μεγαλύτερη αντίσταση σε ό,τι προσπαθείς να επιτύχεις. Αν διαλέξεις τη φυγή, τότε το πιθανότερο είναι να σε σταμπάρουν ως εύκολο θύμα και να σε θεωρούν δεδομένο.\nΚαμιά από τις δύο εναλλακτικές δεν οδηγεί σε μια υγιή επαγγελματική ανέλιξη.\nΑν θέλεις να βγεις κερδισμένος είναι απαραίτητο να διαλέγεις συνειδητά τις αντιδράσεις σου σε κάθε περίσταση. Πρέπει να αναγνωρίσεις ότι όσο άσχημες κι αν είναι οι συνθήκες, πάντα έχεις τη δυνατότητα να επιλέξεις πώς να νιώσεις και πώς να αντιδράσεις.\nΟ τρόπος που θα το επιλέξεις αυτό μας οδηγεί στη δεύτερη καλή συνήθεια…\n#2: Προσδιόρισε τι προσπαθείς να πετύχεις\nΌταν υπάρχουν συγκρούσεις είναι πολύ εύκολο να εγκλωβιστείς σε μια στενή οπτική των πραγμάτων και να εστιάσεις στη διαφωνία. Αυτή είναι μια αυτοκαταστροφική προσέγγιση. Το πιθανότερο είναι ότι θα προκαλέσεις μεγαλύτερη αντίσταση δίνοντας βάση μόνο στις διαφορές θέσεων και απόψεων.\nΟ τρόπος για να μετριάσεις μια σύγκρουση χωρίς να δίνεις την εντύπωση ότι μάχεσαι για να αναδειχθείς νικητής είναι να δώσεις έμφαση στους εργασιακούς σου στόχους. Υπό τη σκέψη του τι θα είναι καλύτερο για την εταιρία, συζήτησε τα πλεονεκτήματα και τα μειονεκτήματα κάθε πρότασης. Σε τελική ανάλυση, όλοι θέλουν μια επιτυχημένη επιχείρηση. Αν δε συμβαίνει αυτό, τότε όλα τα μέλη της ομάδας θα βγουν χαμένα.\nΕίναι πολύ πιο εύκολο για κάποιον να υποχωρήσει όταν συνειδητοποιήσει ότι η πρόταση ή η προσέγγιση που επιλέχτηκε είναι η πιο ωφέλιμη για την εταιρία.\nΜαθαίνοντας να οδηγείς τη συζήτηση προς αυτή την κατεύθυνση, μαθαίνεις στην ουσία να ξεφεύγεις από τις ασήμαντες διαφορές και να παίρνεις τη θέση εκείνου που ενδιαφέρεται να υπάρξουν αποτελέσματα και ελέγχεις τις εργασιακές δυναμικές.\nΤο αφεντικό σου θα εκτιμήσει αυτή σου τη στάση και θα σε κατατάξει στους εργαζόμενους με πιο ώριμη και στρατηγική σκέψη και ίσως σου αναθέσει περισσότερες και σημαντικότερες αρμοδιότητες.\n#3: Επικεντρώσου στον κύκλο επιρροής σου\nΣτη δουλειά προκύπτουν συχνά ζητήματα τα οποία δεν μπορούμε να ελέγξουμε. Είναι σύνηθες να πλήττονται τα προσωπικά μας συμφέροντα από τις εργασιακές δυναμικές, τις εταιρικές πολιτικές, τις απαιτήσεις των πελατών ή τις εντολές του αφεντικού.\nΤο να τσαντίζεσαι και να παραπονιέσαι είναι φυσιολογικές αντιδράσεις όταν συμβαίνουν πράγματα που δεν είναι υπό τον έλεγχό σου. Αλλά σκέψου, τι προσφέρει η γκρίνια, εκτός από ένα βραχυπρόθεσμο συναισθηματικό ξέσπασμα; Στις περισσότερες περιπτώσεις απολύτως τίποτα.\nΑντί να νιώθεις θύμα των περιστάσεων και να εξοργίζεσαι με τις ασύμφορες καταστάσεις, επικεντρώσου σε πράγματα που μπορείς να κάνεις για να επηρεάσεις την κατάσταση, δηλαδή στον κύκλο επιρροής σου.\nΑυτή είναι μια πετυχημένη τεχνική εμψύχωσης που θα σε βοηθήσει να ξεπεράσεις το αίσθημα αδυναμίας. Δε θα νιώθεις πια θύμα των περιστάσεων και οι άλλοι θα σε αντιμετωπίζουν σαν κάποιον που ξέρει να είναι αποδοτικός παρά τους αναπόφευκτους περιορισμούς.\nΜπορεί να μην είσαι σε θέση να πάρεις τις οριστικές αποφάσεις και αλλάξεις την τελική έκβαση των γεγονότων, όμως μπορείς να προσπεράσεις τις αντίξοες συνθήκες ξέροντας ότι έχεις κάνει το καλύτερο δεδομένων των συνθηκών.\nΣτη δουλειά σου θα έρθεις αντιμέτωπος με διάφορους περιορισμούς, όμως αν εφαρμόσεις την τεχνική αντιμετώπισης που σου προτείνουμε είναι βέβαιο ότι το αφεντικό σου θα σε εκτιμήσει ως συνεννοήσιμο και θετικό άνθρωπο.\n#4: Μην πάρεις το μέρος κανενός\nΣτις εργασιακές δυναμικές του γραφείου είναι πολύ πιθανό να βρεθείς ανάμεσα σε δυο συναδέλφους με ισχυρή προσωπικότητα που έχουν αντιπαλότητα μεταξύ τους. Το αποτέλεσμα θα είναι να παραγκωνιστείς καθώς εκείνοι προσπαθούν να υπερισχύσουν ο ένας του άλλου και να υπεραμυνθούν ο καθένας της άποψής του.\nΚι όλα αυτά εις βάρος της δικής σου αποδοτικότητας στη δουλειά. Δεν μπορείς να τους πείσεις να συμφωνήσουν σε μια κοινή απόφαση και κανείς τους δε θα θέλει να αναλάβει την ευθύνη των πραγμάτων. Στην πραγματικότητα φοβούνται τα πισώπλατα μαχαιρώματα σε περίπτωση αποτυχίας της δουλειάς.\nΣε τέτοιες περιπτώσεις φρόντισε να επικεντρωθείς στους στόχους της δουλειάς και να μην πάρεις το μέρος κανενός, ακόμα κι αν συμπαθείς τον έναν περισσότερο από τον άλλο. Απότρεψε την ξεχωριστή επικοινωνία με τον καθένα και επιδίωξε οι σχετικές συζητήσεις να γίνονται πάντα παρουσία όλων, ώστε να αποφεύγονται παρεξηγήσεις της κατηγορίας «σπασμένο τηλέφωνο».\nΑποφεύγοντας να πάρεις το μέρος κάποιου βοηθάς στο να βρεθεί μια άμεση λύση στη διαφωνία με τρόπο αντικειμενικό. Επιπλέον θα καταφέρεις να κερδίσεις την εμπιστοσύνη και των δύο «αντιπάλων». Με αυτό τον τρόπο κάθε σύγκρουση θα είναι τελικά εποικοδομητική και εστιασμένη στους στόχους της εταιρίας.\n#5: Μην παίρνεις προσωπικά ό,τι συμβαίνει\nΣτο εργασιακό σου περιβάλλον είναι πιθανό κάποιες φορές να θυμώσεις με κάποιον συνάδελφο ή ανώτερό σου. Δεν είναι παράλογο να νιώσεις την επιθυμία να τα πεις «έξω από τα δόντια» σε αυτόν που σε έκανε να θυμώσεις και να του δώσεις ένα μάθημα. Μην το κάνεις!\nΟι άνθρωποι έχουν την τάση να θυμούνται στιγμές που ένιωσαν ταπεινωμένοι ή προσβεβλημένοι. Ακόμα κι αν υπερισχύσει η άποψή σου σε μια διαφωνία και στιγμιαία νιώσεις καλά γι’ αυτό, θα έρθει η ώρα που θα πληρώσεις το τίμημα για τη στάση που κράτησες αργότερα, όταν χρειαστείς βοήθεια από αυτό το άτομο.\nΌπως φέρεσαι εσύ στους άλλους, έτσι θα φερθούν κι εκείνοι σε σένα, κυρίως όταν πρόκειται για εργασιακές δυναμικές.\nΓια να επικρατήσεις τελικά στις εργασιακές δυναμικές, σου είναι απαραίτητο ένα δίκτυο συμμάχων του οποίου η υποστήριξη κάποιες φορές θα σου φανεί χρήσιμη. Το τελευταίο πράγμα που θα ήθελες να σου τύχει σε περίπτωση που ανακύψει κάποιο πρόβλημα ή προκύψει μια ευκαιρία, είναι να σε υπονομεύσει κάποιος επειδή έχει κακές προθέσεις εναντίον σου. Κι αυτό εξαιτίας κάποιου σύντομου συναισθηματικού ξεσπάσματος εις βάρος του στο παρελθόν.\nΈνας ακόμη λόγος για να κρατάς την ψυχραιμία σου είναι η προώθηση της καριέρας σου. Ολοένα και περισσότερο οι εταιρίες και οι οργανισμοί βασίζονται σε κριτήρια που αφορούν το άτομο στο σύνολό του, για να κρίνουν αν κάποιος είναι κατάλληλος να πάρει προαγωγή.\nΑκόμα κι αν είσαι εξαιρετικός στη δουλειά σου και ξεχωρίζεις από τους συναδέλφους σου, το αφεντικό σου θα δυσκολευτεί να σε προωθήσει αν διαπιστώσει ότι οι συνάδελφοι ή οι ανώτεροί σου σε θεωρούν άτομο που μπορεί δύσκολα κανείς να συνεργαστεί μαζί του. Κι αυτό είναι σίγουρα κάτι που απεύχεσαι.\nΘες να μάθεις να διαχειρίζεσαι με επιτυχία τις εργασιακές δυναμικές; Δες εδώ\n#6: Προσπάθησε να κατανοείς πρώτος και μην περιμένεις πρώτα να σε καταλάβουν οι άλλοι\nΟ λόγος που οι άνθρωποι αισθάνονται αδικημένοι είναι επειδή πιστεύουν ότι οι άλλοι τους έχουν παρεξηγήσει. Ενστικτωδώς νιώθουμε την ανάγκη να κάνουμε τους άλλους να μας καταλάβουν, χωρίς να μπούμε πρώτα στον κόπο να τους καταλάβουμε εμείς. Οι επιτυχημένοι μάνατζερ και διευθύνοντες επιχειρήσεων και οργανισμών έχουν μάθει να απωθούν αυτή την παρόρμηση.\nΠρος έκπληξη σου, η προσπάθεια σου να καταλάβεις το συνομιλητή σου αποτελεί ιδιαιτέρως αφοπλιστική τεχνική. Μόλις ο άνθρωπος που έχεις απέναντί σου νιώσει ότι καταλαβαίνεις τη θέση του, θα πάψει να κρατά αμυντική στάση απέναντί σου και θα προσπαθεί κι αυτός από τη μεριά του να σε καταλάβει. Με αυτόν τον τρόπο ενθαρρύνεται η ανοιχτή επικοινωνία που ευνοεί την εύρεση λύσεων αποδεκτών και από τις δύο πλευρές.\nΤο να πασχίζει κανείς να βρει μια λύση χωρίς να έχει εξασφαλιστεί πρώτα η αμοιβαία κατανόηση είναι ιδιαίτερα δύσκολο. Στην αντίθετη περίπτωση υπονομεύεται η εκατέρωθεν εμπιστοσύνη και καλλιεργείται ένα κλίμα αρνητικής κριτικής.\n#7: Σκέψου το κέρδος και των δύο πλευρών\nΌπως αναφέραμε παραπάνω, οι αντιπαραθέσεις στο χώρο εργασίας οφείλονται στην ύπαρξη αντικρουόμενων συμφερόντων. Ίσως από τα σχολικά μας χρόνια έχουμε μάθει ότι για να κερδίσει κάποιος σημαίνει πως κάποιος άλλος είναι ο χαμένος. Κι αντιστρόφως, φοβόμαστε να αφήσουμε κάποιον άλλο να κερδίσει, γιατί αυτό ισοδυναμεί με τη δική μας ήττα.\nΣτις επιχειρήσεις και στη δουλειά όμως δεν είναι απαραίτητο να ισχύει κάτι τέτοιο.\nΜάθε να σκέφτεσαι πώς θα υπάρξει μια νικηφόρα έκβαση για όλες τις πλευρές. Αυτό προϋποθέτει καταρχήν την κατανόηση της οπτικής της άλλης πλευράς.\nΣτην συνέχεια συνειδητοποίησε τι είναι σημαντικό για σένα. Προσπάθησε να βρεις μια λύση αποδεκτή και από τις δύο πλευρές. Διότι μόνο με αυτόν τον τρόπο θα εξασφαλιστεί η δέσμευση όλων στη συμφωνημένη λύση και θα αποφευχθεί μια τυχόν συμφωνία μόνο στα λόγια, η οποία ανά πάσα στιγμή κινδυνεύει να υπονομευθεί.\nΗ αλήθεια είναι ότι σε κανέναν δεν αρέσει να χάνει. Ίσως μια-δυο φορές πετύχεις το επιθυμητό αποτέλεσμα εφαρμόζοντας τεχνικές νικητή-ηττημένου, άλλα πολύ σύντομα θα βρεθείς χωρίς υποστηρικτές στη δουλειά σου.\nΤο να στοχεύεις στο πώς θα βγουν όλοι κερδισμένοι είναι μια τακτική που έχει διάρκεια, σου εξασφαλίζει συμμάχους και σε βοηθά μακροπρόθεσμα να είσαι εσύ ο νικητής στις εργασιακές δυναμικές.


Αμερικανικές εκλογές 2020: Ο Τραμπ ανέλαβε «την πλήρη ευθύνη» για την αντιμετώπιση της πανδημίας - Hellenic Voice\nΑρχική Κόσμος Αμερικανικές εκλογές 2020: Ο Τραμπ ανέλαβε «την πλήρη ευθύνη» για την αντιμετώπιση...\nΟ Ρεπουμπλικάνος πρόεδρος Ντόναλντ Τραμπ τόνισε κατά τη διάρκεια του δεύτερου και τελευταίου τηλεοπτικού ντιμπέιτ του με τον Δημοκρατικό υποψήφιο πρόεδρο Τζο Μπάιντεν πως αναλαμβάνει την πλήρη ευθύνη για την αντιμετώπιση της πανδημίας από την κυβέρνησή του, όμως επέρριψε την ευθύνη για την εξάπλωση του κορωνοϊού στη χώρα του στην Κίνα. «Αναλαμβάνω την πλήρη ευθύνη», σημείωσε ο Τραμπ σε μια από τις ανταλλαγές του με τον Μπάιντεν.\nΑλλά «δεν είναι δικό μου φταίξιμο που ήρθε εδώ, η Κίνα φταίει», συμπλήρωσε. Ο αμερικανός πρόεδρος είπε πως η χώρα «μαθαίνει να ζει» με τον ιό, πράγμα στο οποίο ο Μπάιντεν αντέταξε πως ο κόσμος «μαθαίνει να πεθαίνει» από την COVID-19. «Το πολεμάμε και πολεμάμε σκληρά (…). Το ξεπερνάμε. Φεύγει», είπε ο ένοικος του Λευκού Οίκου. «Με πρόσβαλε. Έμαθα πολλά (…). Πρέπει να ανακάμψουμε. Δεν μπορούμε να κλείσουμε τη χώρα μας», επέμεινε ο Τραμπ.\nΔεν βλέπει «μαύρο χειμώνα ο Τραμπ\nΣτο οποίο ο Τραμπ απάντησε «δεν είμαι διόλου σίγουρος πως θα έχουμε μαύρο χειμώνα. Ανοίγουμε τη χώρα μας». Κατά τη διάρκεια της εκπομπής, ο Τραμπ εξήρε τη συντονίστρια, την Κρίστεν Γουέλκερ, παρότι την είχε χαρακτηρίσει προκατειλημμένη εναντίον του πριν από το ντιμπέιτ, καθώς η ατμόσφαιρα ήταν αισθητά καλύτερη, την πρώτη ώρα της εκπομπής, από ότι στην πρώτη τηλεμαχία. «Σέβομαι πολύ τον τρόπο που το χειρίζεσαι αυτό», είπε ο Τραμπ στην παρουσιάστρια.\nΠροηγούμενο άρθροΜάνος Χατζηδάκις: Ο άνθρωπος που συνέδεσε τη λόγια με τη λαϊκή μουσική\nΕπόμενο άρθροΦούρνοι Βενέτη: Όταν άλλαξαν τα πάντα την ιστορία του ψωμιού


Τελ. ενημ.:22/09/2020 21:06\nΠαίζει ή δεν παίζει το σενάριο Παπαδήμου;\nΧθες το Euro2day πρώτο αποκάλυψε ότι ομάδα πρωτοκλασάτων υπουργών του ΠΑΣΟΚ εισηγήθηκε στον πρωθυπουργό να κινήσει τις διαδικασίες κυβέρνησης εθνικής ενότητας, με ορίζοντα 6 μηνών, και το όνομά του έπεσε στο τραπέζι.\nΟι μεταρρυθμιστές καθώς και υπουργός… ειδικού βάρους στήριξαν μια τέτοια επιλογή λόγω του κύρους που συνοδεύει τον τέως αντιπρόεδρο της ΕΚΤ στο εξωτερικό.\nΜαθαίνουμε όμως ότι δεν ρωτήθηκε.\nΚαι αυτό διότι η μεταβατική πρόταση, που εν τω μεταξύ πρότεινε ο κ. Σαμαράς, απείχε από αυτό που είχαν κατά νου οι Λοβέρδος, Βενιζέλος, Διαμαντοπούλου και λοιποί υπουργοί και βουλευτές του ΠΑΣΟΚ.\nΜένει στο τραπέζι ως πιθανότητα ο κ. Παπαδήμος;\nΌσοι τον γνωρίζουν λένε ότι ο χαρακτήρας του απέχει πολύ από τα πολιτικά παιχνίδια και τις πολιτικές τρίπλες.\nΕίναι άνθρωπος ήπιων τόνων, μορφωμένος, με άποψη επί των οικονομικών σε παγκόσμιο επίπεδο, που δύσκολα όμως θα δεχόταν την ηλεκτρική -πολιτικά, κοινωνικά και οικονομικά- καρέκλα του πρωθυπουργού έστω και για 3 ή 5 μήνες.


Πες τα και εσύ!! Εγω έγραψα για τον Πιγκουίνο.\nΈχω όμως μια πολύ σημαντική ένταση η οποία μάλιστα απαιτεί ανάλυση. Στην Βίβλο λέει πως ο άνθρωπος πρέπει να έχει εξουσία αλλά δεν αναφέρει πουθενά για προστατευτική εξουσία. Μιλάει μόνο για φόβο και για τρόμο, για επέκταση ΚΑΙ ΧΡΗΣΗ των ζώων απο τον άνθρωπο. Η ΦΥΣΗ ΩΣ ΑΝΤΙΚΕΙΜΕΝΟ χρήσης!\nΔιάβασε το Δημογραφικό Ολοκαύτωμα και τα υπόλοιπα που γράφω. Θα πως περισσότερα αργότερα.\nΕπίσης ο Bush και η τρελο-παρέα του είναι ΧΡΙΣΤΙΑΝΟΙ! Σύμτπωση;\nΣυμμερίζομαι την ένσταση σου και το ίδιο κάνει και ο συγγραφέας του άρθρου που έχω μεταφράσει όταν μετατρέπει τον ολοκληρωτισμό της γέννεσης σε επιμελητεία και φροντίδα ή σε μια προστατευτική εξουσία όπως λες.\nΤο Δημογραφικό Ολοκαύτωμα είναι ένα υπέροχο κείμενο που δείχνει πόσο ρατσιστικά εμείς οι άνθρωποι βλέπουμε τη Γη και όλα τα άλλα είδη.\nΝομίζω ότι από δω και στο εξής αν θέλουμε να επιβιώσουμε θα πρέπει να μας απασχολεί μόνιμα και πρωταρχικά η σχέση μας με τη Φύση και τα υπόλοιπα είδη.\nΧαίρομαι που βλέπω και το mirage εδώ.\nΟ ανθρωποκεντρισμός μας είναι η προέκταση του εγωισμού μας.\n"Όλα φτιάχτηκαν για μένα" δηλώνει ο άνθρωπος. Τοπία, φυτά, ζώα, γη, αέρας και θάλασσα. "Όλα"!\nΒέβαια στη γέννεση λίγο πριν ο Θεός δίνει εντολή στον άνθρωπο να ονοματίσει όλα τα ζώα. Φαντάζομαι δεν αναφερόταν στο να τα πει λιοντάρι σαύρα, κότα κλπ. Μέσα από το όνομα το ζώο προσωποποιείται. Παύει να είναι κάτι αποκλεισμένο από τη συνείδησή μας. Η εντολή ήταν για όλα τα ζώα. Κανένα παραγνωρισμένο.\nΗ Εδέμ του Θεού δεν είναι η ζούγκλα της πτώσης! Στην Εδέμ επικρατεί η αβλάβεια. Μάλιστα στη Γέννεση αναφέρετε και μια δεύτερη εντολή προς ανθρώπους και ζώα, να τρέφονται από τους καρπούς και τους σπόρους των φυτών.\nΑυτές οι αντιφάσεις του συγκεκριμένου βιβλίου με κάνουν να πιστεύω πως αυτό το "κατακυριεύσατε την γην" είχε γεύση από το "δαγκωμένο μήλο". Δηλαδή πολύ πονηρό και κοσμικό για να είναι θεϊκής προέλευσης. Ίσως κάποιο δεύτερο χεράκι πρόσθεσε κάποια "γλαφυρότητα" στο κείμενο.\nΘα μου πεις με τι καθόμαστε και ασχολούμαστε. Λες και χρειαζόμαστε την Παλαιά Διαθήκη για να διαπιστώσουμε πως το "κατακυριεύσατε την γην" είναι μια βαθιά παράλογη στάση, αφού στο τέλος και η ίδια η ανθρωπότητα θα γίνει το θύμα της.


Εννέα σημαντικά βήματα για την αποτελεσματικότερη ανατροφή των παιδιών σήμερα - Childit - Τα πάντα για το παιδί\nΣτην προσπάθεια να είμαστε όσο καλύτεροι γονείς μπορούμε\nΗ ανατροφή των παιδιών είναι μία από τις πιο δύσκολες και πιο ικανοποιητικές δουλειές στον κόσμο – και αυτή για την οποία μπορεί να νιώθετε λιγότερο προετοιμασμένοι.\nΑκολουθούν εννέα συμβουλές για την ανατροφή παιδιών που μπορούν να σας βοηθήσουν να αισθανθείτε πιο ικανοποιημένοι ως γονείς, όπως τις προτείνει το kidshealth.org.\nΕνίσχυση της αυτοεκτίμησης του παιδιού σας\nΤα παιδιά αρχίζουν να αναπτύσσουν την αίσθηση του εαυτού τους, ακόμα απ’ όταν είναι ήδη μωρά, όταν βλέπουν τον εαυτό τους μέσα από τα μάτια των γονιών τους. Ο τόνος της φωνής σας, η γλώσσα του σώματός σας και κάθε έκφρασή σας απορροφώνται από τα παιδιά σας. Τα λόγια και οι ενέργειές σας ως γονείς επηρεάζουν την αυτοεκτίμησή τους περισσότερο από οτιδήποτε άλλο.\nΤο να επαινείτε επιτεύγματα, όσο μικρά κι αν είναι αυτά, θα τα κάνει να αισθάνονται περήφανοι. Το να αφήνετε τα ανεξάρτητα παιδιά να κάνουν κάποια πράγματα θα τα βοηθήσει να νιώσουν ικανά και δυνατά. Αντίθετα, το να τα υποτιμάτε με σχόλια ή να τα συγκρίνετε δυσμενώς με ένα άλλο θα κάνει τα παιδιά να αισθάνονται άχρηστα.\nΕπιλέξτε προσεκτικά τα λόγια σας και χρησιμοποιήστε ενσυναίσθηση. Ενημερώστε τα παιδιά σας ότι ο καθένας κάνει λάθη και ότι εξακολουθείτε να τα αγαπάτε, ακόμα και όταν δεν αγαπάτε τη συμπεριφορά τους.\nΑξιοποιήστε την έννοια της καλοσύνης\nΈχετε σταματήσει ποτέ να σκεφτείτε πόσες φορές αντιδράτε αρνητικά στα παιδιά σας σε μια δεδομένη ημέρα; Μπορεί να βρείτε τον εαυτό σας να επικρίνετε πολύ πιο συχνά από το να επαινείτε. Πώς θα αισθανόσασταν για ένα αφεντικό που σας αντιμετώπισε με τόσο αρνητική καθοδήγηση, ακόμα κι αν είχε καλή πρόθεση;\nΗ πιο αποτελεσματική προσέγγιση είναι να επαινέσετε τα παιδιά όταν κάνουν κάτι σωστό: «Φτιάξατε το κρεβάτι σας χωρίς να σας ζητηθεί – αυτό είναι καταπληκτικό!» ή «Σε παρακολουθούσα να παίζεις με την αδερφή σου και ήσουν πολύ υπομονετικός». Αυτές οι δηλώσεις θα ενθαρρύνουν την καλή συμπεριφορά περισσότερο από τις επαναλαμβανόμενες επιπλήξεις.\nΚάντε συνήθεια να βρίσκετε κάτι για να επαινείτε κάθε μέρα. Να είστε γενναιόδωροι με ανταμοιβές – η αγάπη, οι αγκαλιές και οι φιλοφρονήσεις σας μπορούν να κάνουν θαύματα και συχνά ανταμείβονται αρκετά. Σύντομα θα διαπιστώσετε ότι «μεγαλώνετε» περισσότερο τη συμπεριφορά που θέλετε να δείτε.\nΟρίστε όρια και να είστε συνεπείς με την πειθαρχία\nΗ πειθαρχία είναι απαραίτητη σε κάθε νοικοκυριό. Ο στόχος της πειθαρχίας είναι να βοηθήσει τα παιδιά να επιλέξουν αποδεκτές συμπεριφορές και να μάθουν τον αυτοέλεγχο. Μπορεί να δοκιμάσουν τα όρια που ορίζετε για αυτά, αλλά χρειάζονται αυτά τα όρια για να εξελιχθούν σε υπεύθυνους ενήλικες.\nΗ καθιέρωση κανόνων σπιτιού βοηθά τα παιδιά να κατανοήσουν τις προσδοκίες σας και να αναπτύξουν τον αυτοέλεγχο. Ορισμένοι κανόνες μπορεί να περιλαμβάνουν: δεν υπάρχει τηλεόραση έως ότου ολοκληρωθεί η εργασία.\nΊσως θελήσετε να έχετε ένα σύστημα σε ισχύ: μία προειδοποίηση, ακολουθούμενη από συνέπειες όπως «χρονικό όριο» ή απώλεια προνομίων. Ένα κοινό λάθος που κάνουν οι γονείς είναι η αποτυχία να ακολουθήσουν τις συνέπειες. Δεν μπορείτε να πειθαρχήσετε τα παιδιά ως προς το να μην αντιμιλάνε τη μια μέρα και να το αγνοήσετε την επόμενη. Το να είστε συνεπείς τα διδάσκει τι περιμένετε.\nΒρείτε χρόνο για τα παιδιά σας\nΣυχνά είναι δύσκολο για τους γονείς και τα παιδιά να συναντηθούν για ένα οικογενειακό γεύμα, πόσο μάλλον να περάσουν ποιοτικό χρόνο μαζί. Αλλά δεν υπάρχει τίποτα που τα παιδιά θα ήθελαν περισσότερα. Σηκωθείτε 10 λεπτά νωρίτερα το πρωί, ώστε να μπορείτε να φάτε πρωινό με το παιδί σας ή να αφήσετε τα πιάτα στο νεροχύτη και να κάνετε μια βόλτα μετά το δείπνο. Τα παιδιά που δεν λαμβάνουν την προσοχή που θέλουν από τους γονείς τους συχνά ενεργούν ή συμπεριφέρονται άσχημα επειδή είναι βέβαιο ότι θα παρατηρηθούν έτσι.\nΠολλοί γονείς θεωρούν ικανοποιητικό να προγραμματίζουν χρόνο μαζί με τα παιδιά τους. Δημιουργήστε μια «ειδική βραδιά» κάθε εβδομάδα για να είστε μαζί και αφήστε τα παιδιά σας να βοηθήσουν να αποφασίσουν πώς να περάσουν το χρόνο. Αναζητήστε άλλους τρόπους σύνδεσης – βάλτε μια σημείωση ή κάτι ιδιαίτερο στο κουτί του παιδιού σας.\nΟι έφηβοι φαίνεται να χρειάζονται λιγότερη προσοχή από τους γονείς τους από τα μικρότερα παιδιά. Επειδή υπάρχουν λιγότερα παράθυρα ευκαιρίας για τους γονείς και τους εφήβους να συναντηθούν, οι γονείς πρέπει να κάνουν το καλύτερο δυνατό για να είναι διαθέσιμοι όταν ο έφηβός τους εκφράζει την επιθυμία του να μιλήσει ή να συμμετάσχει σε οικογενειακές δραστηριότητες. Η παρακολούθηση συναυλιών, παιχνιδιών και άλλων εκδηλώσεων με τον έφηβό σας επικοινωνεί με τη φροντίδα και σας επιτρέπει να γνωρίσετε περισσότερα για το παιδί σας και τους φίλους του με σημαντικούς τρόπους.\nΜην αισθάνεστε ένοχοι εάν είστε εργαζόμενος γονέας. Είναι τα πολλά μικρά πράγματα που κάνετε – φτιάχνοντας ποπ κορν, τραπουλόχαρτα, βόλτες – που τα παιδιά θα θυμούνται.\nΝα είστε καλό παράδειγμα\nΤα μικρά παιδιά μαθαίνουν πολλά για το πώς να ενεργούν παρακολουθώντας τους γονείς τους. Όσο νεότεροι είναι, τόσο περισσότερα στοιχεία παίρνουν από εσάς. Πριν ανεβάσετε τη φωνή σας ή μιλήσετε άσχημα μπροστά στο παιδί σας, σκεφτείτε το εξής: Είναι έτσι πώς θέλετε να συμπεριφέρεται το παιδί σας όταν είναι θυμωμένο; Να γνωρίζετε ότι παρακολουθείτε συνεχώς από τα παιδιά σας. Μελέτες έχουν δείξει ότι τα παιδιά που χτυπούν συνήθως έχουν ένα πρότυπο για την επιθετικότητα στο σπίτι.\nΜοντελοποιήστε τα χαρακτηριστικά που θέλετε να δείτε στα παιδιά σας: σεβασμός, φιλικότητα, ειλικρίνεια, καλοσύνη, ανοχή. Εμφανίστε ανιδιοτελή συμπεριφορά. Κάντε πράγματα για άλλους ανθρώπους χωρίς να περιμένετε ανταμοιβή. Εκφράστε τις ευχαριστίες σας και προσφέρετε φιλοφρονήσεις.\nΚάντε την επικοινωνία προτεραιότητα\nΔεν μπορείτε να περιμένετε από τα παιδιά να κάνουν τα πάντα επειδή εσείς, ως γονείς, «το ζητάτε». Θέλουν και αξίζουν εξηγήσεις όσο και οι ενήλικες. Εάν δεν αφιερώσουμε χρόνο για να το εξηγήσουμε, τα παιδιά θα αρχίσουν να αναρωτιούνται για τις αξίες και τα κίνητρά μας και αν έχουν κάποια βάση. Οι γονείς που κάνουν διάλογο με τα παιδιά τους επιτρέπουν να κατανοήσουν και να μάθουν με έναν μη κρίσιμο τρόπο.\nΚάντε τις προσδοκίες σας σαφείς. Εάν υπάρχει πρόβλημα, περιγράψτε το, εκφράστε τα συναισθήματά σας και καλέστε το παιδί σας να εργαστεί σε μια λύση μαζί σας. Φροντίστε να συμπεριλάβετε τις συνέπειες. Κάντε προτάσεις και προσφορές. Να είστε ανοιχτοί και στις προτάσεις του παιδιού σας. Διαπραγματευτείτε. Τα παιδιά που συμμετέχουν σε αποφάσεις έχουν περισσότερα κίνητρα να τις εκτελέσουν.\nΝα είστε ευέλικτοι και πρόθυμοι να προσαρμόσετε το γονικό σας στιλ\nΕάν συχνά αισθάνεστε «απογοητευμένοι» από τη συμπεριφορά του παιδιού σας, ίσως έχετε μη ρεαλιστικές προσδοκίες. Τα παιδικά περιβάλλοντα επηρεάζουν τη συμπεριφορά τους, οπότε ίσως μπορείτε να αλλάξετε αυτήν τη συμπεριφορά αλλάζοντας το περιβάλλον. Εάν βρίσκεστε συνεχώς να λέτε «όχι» στον 2χρονο σας, αναζητήστε τρόπους για να αλλάξετε το περιβάλλον σας έτσι ώστε λιγότερα πράγματα να είναι εκτός ορίου. Αυτό θα προκαλέσει λιγότερη απογοήτευση και για τους δύο.\nΚαθώς το παιδί σας αλλάζει, θα πρέπει σταδιακά να αλλάξετε το γονικό σας στιλ. Οι πιθανότητες είναι ότι αυτό που λειτουργεί με το παιδί σας τώρα δεν θα λειτουργήσει επίσης καλά σε ένα ή δύο χρόνια.\nΟι έφηβοι τείνουν να κοιτάζουν λιγότερο στους γονείς τους και περισσότερο στους συνομηλίκους τους για πρότυπα. Αλλά συνεχίστε να παρέχετε καθοδήγηση, ενθάρρυνση και κατάλληλη πειθαρχία, επιτρέποντας ταυτόχρονα στον έφηβο σας να κερδίσει περισσότερη ανεξαρτησία. Και αδράξτε κάθε διαθέσιμη στιγμή για να κάνετε μια σύνδεση!\nΔείξτε ότι η αγάπη σας είναι άνευ όρων\nΩς γονείς, είστε υπεύθυνοι για τη διόρθωση και την καθοδήγηση των παιδιών σας. Αλλά το πώς εκφράζετε τη διορθωτική καθοδήγησή σας κάνει όλη τη διαφορά στον τρόπο με τον οποίο το παιδί την αντιλαμβάνεται. Όταν πρέπει να αντιμετωπίσετε το παιδί σας, αποφύγετε να κατηγορείτε, να ασκήσετε κριτική ή να βρείτε λάθη, τα οποία υπονομεύουν την αυτοεκτίμηση και μπορούν να οδηγήσουν σε δυσαρέσκεια. Αντ’ αυτού, προσπαθήστε να φροντίζετε και να ενθαρρύνετε, ακόμη και όταν πειθαρχείτε τα παιδιά σας. Βεβαιωθείτε ότι γνωρίζουν ότι παρόλο που θέλετε και περιμένετε να κάνουν κάτι καλύτερα την επόμενη φορά, η αγάπη σας είναι ανεξάρτητη από τη συμπεριφορά τους. Συνεχίζετε να τα αγαπάτε, τη συγκεκριμένη συμπεριφορά δεν αγαπάτε.\nΓνωρίστε τις δικές σας ανάγκες και περιορισμούς ως γονέας\nΑντιμετωπίστε το – είστε ατελείς γονείς – απλούστατα επειδή δεν υπάρχουν τέλειοι γονείς. Έχετε δυνατά και αδύνατα σημεία ως αρχηγός οικογένειας Αναγνωρίστε τις ικανότητές σας. Προσπαθήστε να έχετε ρεαλιστικές προσδοκίες για τον εαυτό σας, τον σύζυγό σας και τα παιδιά σας. Δεν χρειάζεται να έχετε όλες τις απαντήσεις – να συγχωρείτε τον εαυτό σας.\nΚαι προσπαθήστε να κάνετε τη γονική μέριμνα μια διαχειρίσιμη δουλειά. Επικεντρωθείτε στους τομείς που χρειάζονται τη μεγαλύτερη προσοχή αντί να προσπαθήσετε να αντιμετωπίσετε τα πάντα ταυτόχρονα. Παραδεχτείτε το όταν έχετε εξαντληθεί. Αφιερώστε χρόνο για να κάνετε τα πράγματα που θα σας κάνουν ευτυχισμένους ως άτομο (ή ως ζευγάρι).\nΗ εστίαση στις ανάγκες σας δεν σας κάνει εγωιστές. Απλώς σημαίνει ότι νοιάζεστε για τη δική σας ευημερία, η οποία είναι μια άλλη σημαντική αξία για το μοντέλο για τα παιδιά σας.\ntips ανατροφής, ανατροφη, γονεικοτητα, πώς να γίνετε καλύτεροι γονείς


3-0 ήττα για τον ΠΑΟΚ – The Panhellenic Post\n3-0 ήττα για τον ΠΑΟΚ\nΟ ΠΑΟΚ ξεκίνησε αγχωμένος και με καθαρά αμυντικούς προσανατολισμούς δίνοντας χώρο στην Ραπίντ Βιέννης να κάνει το παιχνίδι της. Οι γηπεδούχοι κατάφεραν να προηγηθούν στο 31ο λεπτό με τον παίκτη που είχε κάνει την ζημιά και στο πρώτο ματς. Ο Άλαρ με κεφαλιά νίκησε τον Γλύκο για το 1-0, ενώ ο ίδιος παίκτης στο 45΄έχασε σημαντική ευκαιρία για το 2-0.\nΕνδιάμεσα ο ΠΑΟΚ απείλησε με την κεφαλιά του Κουμαλό. Ότι δεν έγινε όμως στο 45ο λεπτό, έγινε τρία λεπτά μετά την σέντρα στο δεύτερο ημίχρονο. Ο Άλαρ εκτέλεσε το φάουλ και ο Μπόιντ με κεφαλιά έστειλε τη μπάλα στα δίχτυα του Γλύκου.\nΣτη συνέχεια οι παίκτες του Δώνη προσπάθησαν για το γκολ που θα έστελνε το ματς στην παράταση, όμως ο Αθανασιάδης στο 57΄ και ο Βιβιάν στο 62΄δεν μπόρεσαν να σημαδέψουν σωστά.\nΌσο περνούσε η ώρα η πίεση αυξανόταν όμως αντί για το 2-1 έγινε το 3-0 όταν στην τελευταία φάση του ματς ο Γλύκος ανέβηκε να πιάσει την κεφαλιά στο φάουλ και ο Χόφμαν από το κέντρο πλάσαρε στην εστία.\nΡαπίντ Βιέννης (Πέτερ Σέτελ): Κένιγκσχεφερ, Σονλάιτνερ, Κάτζερ, Γκέρσον, Χέικινεν (69’ Πράγκερ), Χόφμαν, Ιλντίζ, Μπόιντ, Τρίμελ (84’ Σχράμελ), Μπουργκστάλερ, Άλαρ.\nΠΑΟΚ (Γιώργος Δώνης): Γλύκος, Λίνο, Κουμάλο, Βιβιάν, Έτο, Κάτσε (70’ Πέλκας), Γκαρσία, Ρομπέρ (46′ Φωτάκης), Γεωργιάδης, Γιάννου (46′ Λόρενς), Αθανασιάδης.\nΗ τύχη με το μέρος του Ολυμπιακού\nΑτρόμητος ο ...Ατρόμητος, έχασε με 1-0


Εγκαινίασε το τμήμα Γούρνες - Χερσόνησος ο Αλέξης Τσίπρας:... - Flashnews.gr\nΕγκαινίασε το τμήμα Γούρνες - Χερσόνησος ο Αλέξης Τσίπρας: "Επόμενο στοίχημα ο ΒΟΑΚ"\nΣτο τμήμα Γούβες - Χερσόνησος του Βόρειου Οδικού Άξονα Κρήτης μετέβη ο Αλέξης Τσίπρας.\nΤελευταία ενημέρωση: 13.02\nΛίγο μετά την 1.00 το μεσημέρι έφτασε ο Πρωθυπουργός στο τμήμα που δόθηκε στην κυκλοφορία πριν από λίγες εβδομάδες. Ο Αλέξης Τσίπρας στις δηλώσεις που έκανε τόνισε ότι "ο ΒΟΑΚ θα δημιουργηθεί χωρίς διόδια για τους οδηγούς και αποτελεί το επόμενο μεγάλο στοίχημα για την Κρήτη".\nΝωρίτερα παρουσία του Αλέξη Τσίπρα πραγματοποιήθηκαν τα εγκαίνια του δρόμου Γούβες - Χερσόνησος, που χρειάστηκαν 16 ολόκληρα χρόνια για να ολοκληρωθεί και να παραδοθεί στο κοινό. Αποτελεί τμήμα ενός έργου ύψους 51 εκατ. ευρώ, το οποίο παρέμενε στάσιμο επί χρόνια, ενώ σε ότι αφορά τα χαρακτηριστικά του, αποτελεί ένα οδικό έργο στα πρότυπα ενός σύγχρονου ευρωπαϊκού αυτοκινητοδρόμου με δύο λωρίδες κυκλοφορίας ανά κατεύθυνση, στηθαίο και ΛΕΑ.\nΟ Αλέξης Τσίπρας έφτασε στην περιοχή στις 11.30 όπου είχε τετ α τετ με τον Περιφερειάρχη Κρήτης Σταύρο Αρναουτάκη με τον Πρωθυπουργό να του λέει πως "Δεν γίνεται να χρειάζεται να περάσουν 16 χρόνια για ένα κομμάτι δρόμου 160 μέτρων".\nΟ Πρωθυπουργός κατά την διάρκεια της παρουσίας του στην περιοχή και λίγο πριν αναχωρήσει για τον ΒΟΑΚ και το τμήμα Γούβες - Χερσόνησος τόνισε με έμφαση πως "Το επόμενο μεγάλο στοίχημα είναι η κατασκευή του ΒΟΑΚ".\nΠέμπτη, 2 Μαΐου 2019, 11:36


Ευρώπη: Στο ''πράσινο'' οι δείκτες λόγω αισιοδοξίας για την εμπορική... | Capital\nΠαρασκευή, 20-Δεκ-2019 19:14\nΕυρώπη: Στο ''πράσινο'' οι δείκτες λόγω αισιοδοξίας για την εμπορική συμφωνία ΗΠΑ-Κίνας\nΜε θετικά πρόσημα κινήθηκαν οι κυριότεροι ευρωπαϊκοί δείκτες καθώς οι επενδυτές εμφανίζονται ικανοποιημένοι για την εξέλιξη στο εμπορικό μέτωπο μεταξύ ΗΠΑ και Κίνας.\nΣυγκεκριμένα, ο πανευρωπαϊκός Euro Stoxx 600 κέρδισε 0,74% στις 418,14 μονάδες και ο Eurostox 50 πρόσθεσε 0,96% στις 3.775 μονάδες.\nΣτη Γερμανία, ο Dax ενισχύθηκε κατά 0,80% στις 13.317 μονάδες, ο γαλλικός δείκτης CAC 40 κατέγραψε κέρδη 0,82% στις 6.021 και ο βρετανικός FTSE 100 επίσης κινήθηκε ανοδικά κατά 0,07% στις 7.579 μονάδες.\nΣτον ευρωπαϊκό νότο ο ισπανικός δείκτης IBEX 35 κέρδισε 0,58% στις 9.673 μονάδες και ο δείκτης του Μιλάνου FTSE MIB ενισχύθηκε κατά 1,24% στις 24.003 μονάδες.\nΝωρίτερα, ο πρόεδρος των ΗΠΑ, Ντόναλντ Τραμπ, έγραψε στο twitter πως είχε πολύ καλή συζήτηση με τον ομόλογό του στη Κίνα, Σι Τζινπίνγκ, αναφορικά με την εμπορική συμφωνία των δύο χωρών και σημείωσε επίσης πως κανονίζουν τις επίσημες υπογραφές. Στο ίδιο μήκος κύματος, και ο υπουργός Οικονομικών Στίβεν Μνούτσιν δήλωσε πως η εμπορική συμφωνία με την Κίνα έχει ολοκληρωθεί και είναι έτοιμη να υπογραφεί μετά τις διακοπές των Χριστουγέννων.\nΠίσω στην Ευρώπη, με 358 ψήφους υπέρ και 234 κατά, η βρετανική Βουλή των Κοινοτήτων ενέκρινε - στη δεύτερη ανάγνωσή του - το νομοσχέδιο με το οποίο κυρώνεται η Συμφωνία Αποχώρησης του Ηνωμένου Βασιλείου από την Ευρωπαϊκή Ένωση, το οποίο εισηγήθηκε η κυβέρνηση Τζόνσον. Το αποτέλεσμα ήταν αναμενόμενο, δεδομένης της ευρείας πλειοψηφίας που εξασφάλισε το κυβερνών Συντηρητικό Ενωτικό Κόμμα στις βουλευτικές εκλογές της 12ης Δεκεμβρίου.\nΣε επίπεδο μεμονωμένων μετοχών, εκείνη της Carnival σημείωσε άνοδο 6,82%. Η μετοχή της βρέθηκε στη κορυφή του βρετανικού FTSE και του Euro Stoxx 600 αφότου η εταιρία ανακοίνωσε κέρδη και έσοδα τριμήνου που ξεπέρασαν τις εκτιμήσεις των αναλυτών. Η εταιρία προβλέπει επίσης κέρδη καλύτερα των εκτιμήσεων για το 2020.\nΣτον αντίποδα, η μετοχή της NMC Health κατρακύλησε 15,36% σημειώνοντας τέταρτη σερί ημέρα απωλειών, μετά την ανακοίνωση του fund Muddy Waters ότι διατηρεί ''short'' θέση στη μετοχή της. Σύμφωνα με το Reuters, η αξία της εταιρείας υποτιμήθηκε κατά 2 δισ. στερλίνες στην αγορά την Παρασκευή.\nΣτη Γερμανία, επιδεινώθηκε απροσδόκητα το καταναλωτικό κλίμα υποδηλώνοντας ότι οι δαπάνες των νοικοκυριών στη μεγαλύτερη οικονομία της Ευρώπης, θα μπορούσαν να υποχωρήσουν στις αρχές του επομένου έτους. Ο δείκτης καταναλωτικού κλίματος της GfK διαμορφώθηκε χαμηλότερα στις 9,6 μονάδες από τις 9,7 μονάδες τον Δεκέμβριο. Οι εκτιμήσεις έκαναν λόγο για άνοδο στις 9,8 μονάδες.\nΣτη Βρετανία, η οικονομία αναπτύχθηκε ελαφρώς ταχύτερα στο γ΄ τρίμηνο από ό,τι αρχικά εκτιμήθηκε, ενώ το έλλειμμα του ισοζυγίου τρεχουσών συναλλαγών της χώρας συρρικνώθηκε στο χαμηλότερο επίπεδο από το 2012. Τα στοιχεία από το ONS εμφάνισαν ότι η οικονομία αναπτύχθηκε 0,4% στο γ΄ τρίμηνο, έναντι προηγούμενης εκτίμησης για 0,3%, ενώ ενισχύθηκε από τις ανοδικές αναθεωρήσεις στην κατασκευαστική παραγωγή και στις υπηρεσίες.\nΣτην Ισπανία, η κεντρική τράπεζα ανακοίνωσε σήμερα ότι τα διαθέσιμα στοιχεία δείχνουν ανάπτυξη του ΑΕΠ κατά 0,4% το δ΄ τρίμηνο, με τη συνολική ανάπτυξη για το 2019 να διαμορφώνεται στο 2%.\nΣτη Γαλλία, οι δαπάνες των νοικοκυριών για αγαθά επιβραδύνθηκαν ελαφρώς το Νοέμβριο, σύμφωνα με τη στατιστική υπηρεσία Insee. Το Νοέμβριο, η Insee τόνισε πως οι δαπάνες των νοικοκυριών σε αγαθά αυξήθηκαν 0,1% μετά από την αύξηση 0,2% τον Οκτώβριο. Η κατανάλωση παραγόμενων αγαθών αυξήθηκε ξανά 0,5% το Νοέμβριο, όπως και στον προηγούμενο μήνα.


Ο καιρός σήμερα, Κυριακή 23 Ιουνίου - Tromaktiko.gr\nΟ καιρός σήμερα, Κυριακή 23 Ιουνίου\n23 Ιουνίου 2019 05:14\nΚαιρός: Η πρόγνωση του καιρού για σήμερα Κυριακή, 23 Ιουνίου 2019, από την Εθνική Μετεωρολογική Υπηρεσία (ΕΜΥ)\nΓενικά αίθριο καιρό προβλέπει για σήμερα η ΕΜΥ. Τοπικές νεφώσεις θα αναπτυχθούν τις μεσημβρινές και απογευματινές ώρες στα ηπειρωτικά, με τοπικούς όμβρους στα ορεινά, κυρίως στα κεντρικά και τα βόρεια και μεμονωμένες καταιγίδες στα βόρεια.\nΟι άνεμοι πνέουν βόρειοι στο Αιγαίο 3 με 5 και στο ανατολικό Αιγαίο τοπικά 6 μποφόρ.\nΓενικά αίθριος ο καιρός στην Αττική. Τις μεσημβρινές και απογευματινές ώρες θα αναπτυχθούν πρόσκαιρες νεφώσεις. Οι άνεμοι πνέουν μεταβλητοί 3 με 4 και πρόσκαιρα τις πρωινές ώρες στα ανατολικά βόρειοι βορειοανατολικοί 4 μποφόρ. Η θερμοκρασία κυμαίνεται από 22 έως 37 βαθμούς κελσίου, ενώ στα παραθαλάσσια θα είναι 2 με 3 βαθμούς χαμηλότερη.\nΣτη Θεσσαλονίκη, γενικά αίθριος ο καιρός με παροδικές νεφώσεις να αναπτύσσονται από το μεσημέρι. Οι άνεμοι πνέουν μεταβλητοί 3 με 4 μποφόρ, με τη θερμοκρασία να κυμαίνεται μεταξύ 22 και 36 βαθμούς κελσίου.\nΑραιές νεφώσεις που από το μεσημέρι θα πυκνώσουν με τοπικούς όμβρους στα ορεινά της Μακεδονίας, όπου θα σημειωθούν και μεμονωμένες καταιγίδες. Τις βραδινές ώρες τα φαινόμενα πρόσκαιρα θα σταματήσουν και στην κεντρική Μακεδονία θα εξασθενήσουν.\nΑραιές νεφώσεις που τις μεσημβρινές και απογευματινές ώρες θα πυκνώσουν και θα σημειωθούν τοπικοί όμβροι στα ορεινά της Ηπείρου και της δυτικής Στερεάς.\nΓενικά αίθριος. Τις μεσημβρινές και απογευματινές ώρες θα αναπτυχθούν παροδικές νεφώσεις στα ηπειρωτικά και θα σημειωθούν τοπικοί όμβροι στα ορεινά της Θεσσαλίας και πιθανώς πρόσκαιρα της Στερεάς.


Pandora Papers: Το δικηγορικό γραφείο στην Κύπρο που βοήθησε τους πλούσιους... | Οικονομία Ειδήσεις\nΓΡΑΦΕΙ: THETOC TEAM published 06 Οκτ. 21 (08:47)\nΣύμφωνα με τη Διεθνή Κοινοπραξία Ερευνητών Δημοσιογράφων:\n- Έχουν διαρρεύσει 469.184 αρχεία\n- Αφορούν στην περίοδο 1993 - 2021.\n- Βρίσκεται στην έκτη θέση από τα 14 δικηγορικά γραφεία σε όγκο διαρροών αρχείων.\n- Δραστηριοποιείται από το 1966 στη Λευκωσία.\nΣύμφωνα με το sigmalive.com, στους πελάτες του φέρονται να βρίσκονται μεταξύ άλλων:\nΤο Economy Today επικοινώνησε με το δικηγορικό γραφείο Δημήτρη Δημητριάδη για όσα του καταλογίζονται στα Pandora Papers και η απάντηση που έλαβε ήταν ότι "δεν υπάρχει κάτι για να σχολιάσουμε προς το παρόν".\nΣτον γερμανικό Τύπο εντοπίζονται επίσης αναφορές με κυπριακό ενδιαφέρον:\n- Κυπριακές υπεράκτιες εταιρείες ανήκουν στον πρόεδρο της Ουκρανίας Βολοντίμιρ Ζελένσκι και ενδεχομένως στον πρώην ολιγάρχη Ιχόρ Κολομόισκι.\n- Ο Κολομόισκι κατηγορείται για διασπάθιση 5 δισ. από την PrivatBank, της οποίας ήταν συνιδιοκτήτης.\n- Του έχει επιβάλει κυρώσεις το αμερικανικό Υπουργείο Εξωτερικών.\n- Εναντίον του εκκρεμούν δικαστικές προσφυγές σε Βρετανία, Κύπρο, Ισραήλ και ΗΠΑ.\nΣτην εμπλοκή του ονόματός του μέσω του πρώην δικηγορικού του γραφείου στα Pandora Papers τοποθετήθηκε εκ νέου σε συνέντευξή του στο ΡΙΚ ο πρόεδρος της Δημοκρατίας. Συγκεκριμένα, διερωτήθηκε "τι σχέση έχω εγώ που από το 1997 δεν ασχολήθηκα με το δικηγορικό μου γραφείο".\nΑυτό που με εκπλήττει είναι ποια σκοπιμότητα υπηρετείται όταν μιλούν για κατ’ ισχυρισμών διεφθαρμένους ηγέτες και αξιωματούχους που μετέφεραν πλούτο στο εξωτερικό, να προσπαθούν να δημιουργήσουν θέμα για το δικηγορικό γραφείο που φέρει το όνομα του Προέδρου της Δημοκρατίας.\nΟ πρόεδρος της Δημοκρατίας αναφέρθηκε σε σκοπιμότητες τις οποίες γνωρίζει, αλλά δεν επιθυμεί να τις αναφέρει.


Τα παράπονα του από τον διαιτητή Μπόμπι Μάντεν εξέφρασε ο Πέδρο Μαρτίνς στην κάμερα της NOVA μετά το τέλος της αναμέτρησης του Ολυμπιακού κόντρα στη Λουντογκόρετς (1-1).\nΟ Πορτογάλος στάθηκε σε δύο κρίσιμες φάσεις στις οποίες ο Βερδόν έχει υποπέσει σε δύο παραβάσεις, αλλά ο Σκωτσέζος διέταξε το παιχνίδι να συνεχιστεί κανονικά. Ο Μαρτίνς παράλληλα απένειμε τα εύσημα στον Κωνσταντίνο Τζολάκη για την εμφάνιση του.\nΓια τη διαιτησία: «Ήταν ένα δύσκολο παιχνίδι και όπως το περιμέναμε. Ένα παιχνίδι με πολλές φάσεις και για τις δύο ομάδες. Ένα παραπάνω γκολ θα μπορούσαμε να το είχαμε βάλει. Υπάρχει όμως και μία 3η ομάδα, η διαιτητική που δεν ανταποκρίθηκε και δεν αρμόζει σε αυτό το επίπεδο. Στο επίπεδο του Champions League. Νομίζω ότι η φάση του Ελ Αραμπί και αυτή του Χασάν φτάνουν. Είναι αρκετές».\nΓια τον επαναληπτικό: «Ήθελαν και οι 2 ομάδες να κερδίσουν. Κάποια λεπτά δεν ήμασταν καλοί. Το αναγνωρίζουμε. Από το 60′ και μετά βελτιωθήκαμε. Όμως είμαι πεπεισμένος ότι θα πάμε στη Βουλγαρία και πως θα προκριθούμε γιατί αυτή η ομάδα λειτουργεί υπό πίεση και αντιδρά».\nΓια το ισόπαλο αποτέλεσμα: «Έχουμε μία ισοπαλία. Ανάλογα θα ετοιμάσουμε το παιχνίδι. Λείπανε πολλοί παίκτες από το πιο μεγάλο μέρος της προετοιμασίας. Θα είμαστε πιο καλά και θα έχουμε επιστροφές όπως του Μπουχαλάκη. Θα είναι πιο καλά ο Ανδρούτσος, ο Εμβιλά και ο Αγκιμπού Καμαρά».\nΓια την αγκαλιά στον Τζολάκη: «Ήταν μία αγκαλιά για τα συγχαρητήρια γιατί ήταν πραγματικά εκπληκτικός».\nΔΙΑΙΤΗΣΙΑ FWS NEWSROOM - 26/09/2021 10:25


Το νήμα του εθνικού διχασμού | Protagon.gr\nΟ Λουκάς Παπαδήμος σε μια από τις πρόσφατες δημόσιες εμφανίσεις του. Είναι ένα από τα πιο «ευρωπαϊκά» πρόσωπα της χώρας. | ΙΝΤΙΜΕΝΕWS/ΜΠΑΜΠΟΥΚΟΣ ΓΙΩΡΓΟΣ\nΠάνος Παπαδόπουλος 26 Μαΐου 2017, 07:50\nΟ Λουκάς Παπαδήμος σε μια από τις πρόσφατες δημόσιες εμφανίσεις του. Είναι ένα από τα πιο «ευρωπαϊκά» πρόσωπα της χώρας.\nΥπήρχε πολιτικός που έλεγε ότι η 17 Νοέμβρη «λάθος ανθρώπους» σκότωσε. Χαρακτήριζε δε προδότη τον Λουκά Παπαδήμο. Αυτόν τον πολιτικό ο Αλέξης Τσίπρας τον έκανε υπουργό της κυβέρνησής του.\nΥπήρχε άλλος πολιτικός που καλούσε δημότες να «λιντσάρουν» τον δήμαρχό τους. Που αποκαλούσε την κυβέρνηση του Λουκά Παπαδήμου, «χούντα». Αυτόν τον πολιτικό ο Αλέξης Τσίπρας τον έκανε αδελφό εν όπλοις, υπουργό και κυβερνητικό εταίρο.\nΥπήρχε εφημερίδα που χαρακτήριζε την κυβέρνηση του Λουκά Παπαδήμου «χούντα». Αυτή η εφημερίδα είναι κομματικό όργανο του κόμματος του οποίου ηγείται ο Αλέξης Τσίπρας.\nΟ Αλέξης Τσίπρας ασφαλώς καταδίκασε, ως όφειλε και ειλικρινώς, την τρομοκρατική επίθεση κατά του Λουκά Παπαδήμου.\nΕίναι η πρώτη επίθεση κατά πρώην ή νυν Πρωθυπουργού της χώρας από την εποχή του Ελευθέριου Βενιζέλου το 1920 (και μετά μια δεύτερη το 1933). Συμπτωματικά (ή όχι;) και οι δύο υπήρξαν τα απολύτως ευρωπαϊκά πρόσωπα της Ελλάδας· σε άλλες εποχές, σπεύδοντας να βοηθήσουν τη χώρα σε διαφορετικού τύπου και έντασης κρίσεις και βεβαίως άλλης εμβέλειας και διεθνούς ακτινοβολίας ο καθένας.\nΥπάρχει όμως και ένα άλλο αόρατο νήμα που συνδέει και τις δύο απόπειρες και τις δύο εποχές, μολονότι τις χωρίζει ουσιαστικά ένας ολόκληρος αιώνας. Το νήμα του εθνικού διχασμού. Ο οποίος εκκολάπτεται σε μια περίοδο που ο πολιτικός λόγος γεμίζει δηλητήριο, μισαλλοδοξία και θρησκειολογικούς διαχωρισμούς μεταξύ υπέροχων καλών και απόλυτων κακών. Είναι η ρητορική που σχεδόν αναπόφευκτα θα οπλίσει το χέρι κάποιου χρήσιμου ηλίθιου. Τότε ήταν δύο απότακτοι αξιωματικοί, τώρα μια new age τρομοκρατία διά αλληλογραφίας.\nΕίναι δύσκολο να αγνοήσεις τι είχε πει ο ίδιος ο Αλέξης Τσίπρας τον Σεπτέμβριο του 2015, όταν ήδη δηλαδή είχε ψηφίσει ένα μνημόνιο και κατά δήλωσή του είχε ξυπνήσει από τις αντιμνημονιακές αυταπάτες του. «Ή θα τους τελειώσουμε ή θα μας τελειώσουν» είχε πει.\nΠοιοι; Ποιους; Δεν έχει σημασία. Σημασία έχει ο χωρισμός σε αυτούς και εμάς. Σε καλούς και σε κακούς. Σε έχοντες εκ γενετής ηθικό πλεονέκτημα και σε αριβίστες του νόμιμου και ηθικού. Σε βόρειους και νότιους. Μέση δεν υπάρχει. Κοινή λογική δεν υπάρχει. Σημασία έχει το σύνθημα, τα στρατόπεδα και τα αμυντικά αντανακλαστικά που αυτά ενεργοποιούν.\nΣυμπτωματικά, μετά από εκείνη την προεκλογική έκρηξη Τσίπρα -που εν πολλοίς του χάρισε και τη νίκη και την εξουσία στις εκλογές του Σεπτεμβρίου 2015- ήταν ο Μιχάλης Χρυσοχοΐδης που είχε σχολιάσει εύστοχα αλλά και σχεδόν προφητικά το εξής:\n«Ο κ. Τσίπρας χθες υπέπεσε σε ένα μεγάλο ολίσθημα. Είπε “ή θα τούς τελειώσουμε ή θα μας τελειώσουν“. Εγώ δεν πιστεύω ότι πρέπει να τελειώσει ο κ. Τσίπρας. Δεν κάνουμε εκλογές εδώ για να αναμετρηθούμε ποιος θα δολοφονήσει ποιον και ποιος θα τελειώσει ποιον»…\nO Μιχάλης Χρυσοχοΐδης είναι ο άνθρωπος που εξάρθρωσε τη 17 Νοέμβρη. Την οποία επικαλείτο ως λύση για τους πολιτικούς του αντιπάλους ο Παύλος Χαϊκάλης. Τον οποίο Χαϊκάλη είχε στο κόμμα του ο Πάνος Καμμένος. Με τον οποίο Καμμένο ο Αλέξης Τσίπρας συγκυβερνά περήφανος μέχρι σήμερα, σπέρνοντας ανέμους. Και θερίζοντας πια τις θύελλες…


Toyota Supra: Άραγε πώς θα είναι με V10 από τη Formula 1; Σε λίγες μέρες θα ξέρουμε (video) | motori.gr\nToyota Supra: Άραγε πώς θα είναι με V10 από τη Formula 1; Σε λίγες μέρες θα ξέρουμε (video)\nΟ επαγγελματίας του drift (πλαγιολίσθηση), Ράιαν Τουέρκ, θα ξεκινήσει τη μετατροπή μίας Toyota Supra τελευταίας γενιάς. Ο τελικός στόχος είναι να αφαιρεθεί ο κινητήρας του ιαπωνικού μοντέλου και στη θέση του να μπει ένα V10 με καταγωγή από τη Formula 1.\nΟ εν λόγω κινητήρας είναι ένας Judd με κωδικό GV4. Η γενιά των GV κινητήρων χρησιμοποιήθηκε το 1991 από την ομάδα BMS Scuderia Italia με το καλύτερο αποτέλεσμα να είναι ένα βάθρο στο Γκραν Προι του Σαν Μαρίνο. Το 1992 μπήκαν στα μονοθέσια των Brabham και Andrea Moda Formula, όμως χωρίς να σημειώσουν κάποιο αξιόλογο αποτέλεσμα.\nΤο συγκεκριμένο μοτέρ έλκει την καταγωγή του από τη Formula 1, όμως χρησιμοποιήθηκε κυρίως από το 1999 μέχρι το 2004 στις πελατειακές συμμετοχές της κατηγορίας LMP1, στο αμερικανικό πρωτάθλημα Le Mans Series.\nΟ Judd GV4 έχει χωρητικότητα 4.0 λίτρα. Αποδίδει 730 ίππους, μπορεί να περιστραφεί μέχρι και στις 11.000 σ.α.λ., ζυγίζει 145 κιλά και χρειάζεται ανακατασκευή κάθε 3.000 χλμ.\nΟ Τουέρκ δεν είναι η πρώτη φορά που κάνει μια ανάλογη μετατροπή. Πριν μερικά χρόνια σε ένα Toyota GT86 τοποθέτησε τον κινητήρα που χρησιμοποιεί η Ferrari στην 458.\nΗ μετατροπή της Supra και η τοποθέτηση του V10 της Judd θα παρουσιαστεί από τον Τουέρκ μέσω του YouTube. Προκειμένου το κοινό να νιώθει πιο κοντά στη διαδικασία, δε θα γίνει με ένα βίντεο αλλά με επεισόδια.\nΤο πρώτο από αυτά θα ανέβει στην πλατφόρμα στις 18 Οκτωβρίου.\nΆραγε πώς θα είναι το τελικό αποτέλεσμα; Ένα V10 μοτέρ της Formula 1, κάτω από το καπό ενός σπορ μοντέλου όπως είναι η Toyota Supra.\nΣίγουρα πρόκειται για κάτι που δε βλέπεις κάθε μέρα.


MotoGP: Ξεκινάει τον Ιούλιο με δύο αγώνες στη Jerez;\nΑρχές Αυγούστου ο πρώτος αγώνας WorldSBK στην ίδια πίστα\nH Dorna, οι αρχές της Ανδαλουσίας και ο δήμος της Jerez φέρεται να υπέγραψαν συμφωνία για την τέλεση δύο συνεχόμενων αγώνων στην ισπανική πίστα τον Ιούλιο\nΣύμφωνα με πηγές του ιταλικού Motocislismo η έναρξη του Πρωταθλήματος 2020 θα γίνει πίσω από κλειστές πόρτες. Στο ίδιο δημοσίευμα αναφέρεται πως τον Αύγουστο θα ξεκινήσει και το WorldSBK στην ίδια πίστα. Οι εμπλεκόμενοι φορείς αναμένουν την άδεια από τις υγειονομικές υπηρεσίες αλλά και από την ισπανική κυβέρνηση.\nΜετά από πολλές αναβολές και ακυρώσεις το φετινό Πρωτάθλημα θα ξεκινήσει στις 19 Ιουλίου και θα συνεχιστεί στις 26 Ιουλίου στην πίστα Jerez. Σε αυτό συμφώνησαν ο αντιπρόεδρος της τοπικής κυβέρνησης της Ανδαλουσίας και ο διευθύνων σύμβουλος της Dorna, Carmelo Ezpeleta. Μαζί με το MotoGP θα γίνουν και οι αγώνες Moto2 και Moto3. Ένα Σαββατοκύριακο μετά, στις 2 Αυγούστου θα γίνει στην ίδια πίστα και ο πρώτος αγώνας για φέτος του WorldSBK.\nΥπάρχει ένα μικρό ερωτηματικό για το αν θα δοθεί το τελικό ok τόσο από τις υγειονομικές αρχές της χώρας όσο και η κυβέρνηση της Ισπανία. Αν τελικά εγκριθεί η τέλεση των αγώνων, θα διεξαχθούν μόνο με το προσωπικό που είναι αναγκαίο για την εύρυθμη τέλεσή τους και χωρίς θεατές.\nΜετά τους δύο αγώνες στη Jerez σύμφωνα με πηγές είναι δυνατόν να γίνουν άλλοι 12 σε ευρωπαϊκές πίστες για να αποφευχθούν τα μεγάλα ταξίδια που θα μπορούσαν να γίνουν δύσκολα, λόγω των περιορισμών για την αποφυγή εξάπλωσης του κορονοϊού, που ισχύουν σε πολλές χώρες.


Βουλευτικές Εκλογές – Διορισμοί Δικαστικών αντιπροσώπων | Σπυρίδων Αδάμ\nΑνακοινώσεις Δελτίο Τύπου Δικηγόρος Εκλογές Σεπτεμβρίου 2015 Ηλεκτρονική Δικαιοσύνη Νέα\nΤο Πληροφοριακό Σύστημα της ολομέλειας, στα πλαίσια του έργου «ΑΛΛΗΛΕΠΙΔΡΑΣΤΙΚΕΣ ΗΛΕΚΤΡΟΝΙΚΕΣ ΥΠΗΡΕΣΙΕΣ ΠΡΟΔΙΚΑΣΙΑΣ – ONLINE ΕΞΥΠΗΡΕΤΗΣΗ ΔΙΚΗΓΟΡΩΝ, ΔΙΚΑΣΤΩΝ, ΠΟΛΙΤΩΝ» παρέχει ηλεκτρονικές υπηρεσίες στον Δικηγόρο και στον Ασκούμενο για την συμμετοχή του στις επικείμενες Βουλευτικές Εκλογές και παράλληλα διασφαλίζει, εγγυάται την έγκαιρη, άψογη, διαφανή, αποτελεσματική και χωρίς κόστος εκπλήρωση του έργου από κάθε Δικηγορικό Σύλλογο στα περιορισμένα χρονικά όρια που τίθενται. Το Πληροφοριακό Σύστημα σήμερα υποστηρίζει όλους τους Δικηγορικούς Συλλόγους των οποίων τα μητρώα μελών τους έχουν εισαχθεί στο σύστημα.\nΤο Πληροφοριακό Σύστημα άμεσα μετά την δημοσίευση της Εγκυκλίου του Α Τμήματος του Αρείου Πάγου (βλ. συνημμένο αρχείο) σχετικά με το διορισμό των Αντιπροσώπων της Δικαστικής Αρχής στις επικείμενες Βουλευτικές Εκλογές θα ενεργοποιήσει τις κάτωθι υπηρεσίες.\nΑ) Σύνταξη ηλεκτρονικών (και έντυπων) ονομαστικών καταλόγων Δικηγόρων και Ασκούμενων, που κατά το νόμο έχουν δικαίωμα να ορίζονται Δικαστικοί Αντιπρόσωποι για αποστολή τους στον Άρειο Πάγο, σύμφωνα με το μηχανογραφικό πρότυπο που έχει ορίζει. Ο κατάλογος συντάσσεται αυτόματα από το πληροφοριακό Σύστημα και οι Διαχειριστές του portal.olomeleia.gr κάθε Δικηγορικού Συλλόγου τον εκδίδουν και τον υποβάλλουν στον Άρειο Πάγο την ημερομηνία που έχει ορίσει.\nΓ) Ηλεκτρονική Υποβολή Αιτήσεων Προτίμησης – Εξαίρεσης από τις διαχειριστές του portal.olomeleia.gr. κάθε Δικηγορικού Συλλόγου, εξυπηρετώντας με ασφαλή τρόπο τους δικηγόρους –Ασκούμενους που δεν υποβάλλουν μόνοι του ΟnLιne την αίτησή τους.\nΔ) Ηλεκτρονική Αποστολή των Αιτήσεων Προτίμησης – Εξαίρεσης στον Άρειο Πάγο, σύμφωνα με το μηχανογραφικό πρότυπο που έχει ορίσει. Ο κατάλογος των Προτιμήσεων – Εξαιρέσεων συντάσσεται αυτόματα από το πληροφοριακό Σύστημα και οι Διαχειριστές του portal.olomeleia.gr κάθε Δικηγορικού Συλλόγου τον εκδίδουν και τον υποβάλλουν στον Άρειο Πάγο την ημερομηνία που έχει ορίσει.\nΠηγή: Ιστότοπος Ολομέλειας Δικηγορικών Συλλόγων\nΑνακοινώσεις, Δελτίο Τύπου, Δικηγόρος, Εκλογές Σεπτεμβρίου 2015, Ηλεκτρονική Δικαιοσύνη, Νέα


kanabi | ΦΤΟΥ ΞΕΛΕΦΤΕΡΙΑ ΓΙΑ ΟΛΟΥΣ\nPosts Tagged ‘kanabi’\nPosted: Ιουλίου 8, 2011 by Alexander Chalkidis in ΑΠΟΠΟΙΝΙΚΟΠΟΙΗΣΗ\n(Ντ. Κρέιν, εκπρόσωπος της Transform)\n* «Το κόστος ήταν τρομακτικό. Για παράδειγμα, κάθε περίπτωση που έφτανε στο δικαστήριο είχε ένα κόστος της τάξης των 10.000 λιρών ή 15.000 ευρώ: αίθουσες δικαστηρίων, δικαστές, δικηγόροι. Η τεράστια απώλεια ήταν και χρημάτων πέρα από το γεγονός ότι όλοι έχαναν τον χρόνο τους. Κι ακόμη, οι ενήλικοι που τη χρησιμοποιούσαν μειώθηκαν. Φαίνεται πως το «απαγορευμένο φρούτο» έπαψε να είναι ελκυστικό όταν έγινε νόμιμο».\n* «Φυσικά και υπάρχουν. Πολλοί νιώθουν ότι ήταν μια χαζή και επικίνδυνη απόφαση και κατά κάποιον τρόπο ήταν, γιατί τα παιδιά νομίζουν ότι επειδή είναι νόμιμη μπορούν να καπνίζουν. Αυτό είναι το πρόβλημα: λέγοντας «δεν σε τιμωρώ», όλοι το χρησιμοποιούν. Αλλά δεν είναι έτσι. Χρειάζεται να μπουν κανόνες και να πούνε «αυτοί θα το διαθέτουν, με αυτές τις προϋποθέσεις». Οι ντίλερ πουλάνε στα παιδιά, δεν τους νοιάζει. Αν όμως η διάθεση γίνεται οργανωμένα από coffee shops, όπως στην Ολλανδία, καμία κερδοφόρα επιχείρηση όπως αυτές δεν θα ρισκάρει το κλείσιμο πουλώντας σε ένα παιδί».


“Φούσκα” η συζήτηση για την λίστα Γιωρκάτζη – Αγγελιαφόρος\nΗ χθεσινή συνεδρίαση της ολομέλειας δεν ήρθε να προσθέσει κάτι καινούριο αλλά αντίθετα περιπλέκει τα πράγματα σε σχέση με το πως θα εξελιχθεί η διαδικασία και ποια θα είναι η επόμενη μέρα. Με 23 ψήφους υπέρ, πέντε εναντίον και τρεις αποχές η ολομέλεια της Βουλής στη χθεσινή συνεδρίαση αποδέχτηκε την αναπομπή από τον Πρόεδρο της Δημοκρατίας της απόφασης για δημοσιοποίηση αυτούσιας της λίστας Γιωρκάτζη με τα προβληματικά δάνεια των ΠΕΠ.\nΜε την αποδοχή της αναπομπής, η ολομέλεια αποδέχεται τη θέση ότι η απόφαση δεν υπέχει θέση νόμου και ότι αποτελεί πολιτική απόφαση. Της ψηφοφορίας προηγήθηκε και ακολούθησε μακρά συζήτηση αναφορικά με τη δημοσιοποίηση της λίστας ως έχει, σήμερα.\nΗ συζήτηση έγινε και ενόψει της άρνησης του Προέδρου της Βουλής Δημήτρη Συλλούρη να δημοσιοποιήσει τη λίστα ονομάτων και δήλωσε ότι αρνείται να παρανομήσει μετά τη γνωμάτευση του Γενικού Εισαγγελέα και τη θέση της Επιτρόπου Προστασία Δεδομένων Προσωπικού Χαρακτήρα. Ο κ. Συλλούρης πρότεινε όπως η ad hoc Eπιτροπή συνεδριάσει τη Δευτέρα για να αποφασίσει πως θα χειριστεί τη λίστα.\nΣτο μεταξύ σημείωσε ότι ο ίδιος θα απουσιάζει από τη συνεδρίαση παραδίδοντας τη λίστα στον προεδρεύον της επιτροπής για τους χειρισμούς της, χωρίς όμως να έχει ξεκαθαρίσει ποιο θα είναι το άτομο αυτό. Η συζήτηση μετά την αποδοχή της αναπομπής κατέληξε ότι η δημοσιοποίηση της λίστας θα συζητηθεί πλέον είτε από τη σύσκεψη Αρχηγών, ή την Κοινοβουλευτική Επιτροπή Νομικών, είτε την Αd Hoc Κοινοβουλευτική Επιτροπή.\nΑξίζει να σημειωθεί ότι πέραν από τις συνεδριάσεις της ad hoc Eπιτροπής, το ζήτημα απασχόλησε αριθμό συσκέψεων του Προέδρου και των αρχηγών ή εκπροσώπων των κομμάτων της Βουλής που πραγματοποιήθηκαν την 1η, στις 3 και 8 Ιουλίου 2020, ενώ στις 17 Ιουλίου 2020 για το ίδιο θέμα πραγματοποιήθηκε κοινή συνεδρία της Ad Hoc Επιτροπής και της σύσκεψης του Προέδρου και των αρχηγών ή εκπροσώπων των κομμάτων της Βουλής. Ο βουλευτής του ΔΗΣΥ Μάριος Μαυρίδης ανέφερε ότι επιβάλλεται να δημοσιοποιηθεί η λίστα, υπογραμμίζοντας ότι δεν έχουμε να φοβηθούμε τίποτα και διερωτήθηκε ποιο είναι το πρόβλημα. Ο Πρόεδρος του ΔΗΚΟ Νικόλας Παπαδόπουλος δήλωσε ότι το κόμμα του δεν αποδέχθηκε την αναπομπή επειδή δεν πείσθηκε από τη γνωμάτευση του Γενικού Εισαγγελέα. Πρόσθεσε ότι αφού η αναπομπή έγινε αποδεκτή από την πλειοψηφία της Ολομέλειας, πρέπει να συνταχθεί νέα απόφαση.\nΟ γενικός γραμματέας του ΑΚΕΛ Άντρος Κυπριανού είπε ότι έγινε αποδεχτή η αναπομπή από τον ΔΗΣΥ και ως εκ τούτου δεν υπάρχει τίποτε προς συζήτηση. Η Βουλή δεν μπορεί να κάνει κάτι διαφορετικό καθώς το κύρος της πήγε κάτω από το μηδέν, πρόσθεσε. «Να κάνουμε αυτά που λέει ο Γενικός Εισαγγελέας, δεν χάθηκε ο κόσμος αν δημοσιοποιηθεί σε δύο εβδομάδες», συμπλήρωσε.\nΟ πρόεδρος της Συμμαχίας Πολιτών Γιώργος Λιλλήκας, ανέφερε ότι με την αποδοχή της αναπομπής δεν ακυρώθηκε η απόφαση της Βουλής αλλά υφίσταται και μπορεί η Βουλή να υλοποιήσει τις εισηγήσεις του Γενικού Εισαγγελέα, να επικαιροποιηθεί η λίστα και να δημοσιοποιηθεί. Ο βουλευτής της Αλληλεγγύης Μιχάλης Γιωργάλλας αναφερόμενος στη συζήτηση για να δημοσιοποιηθεί η λίστα ως έχει ή να μη δημοσιοποιηθεί, είπε ότι μοιάζει με το παιγνίδι ποιος θα δέσει το κουδούνι στην ουρά του γάτου.\nΟι όροι εντολής της Ad Hoc για τα δάνεια των ΠΕΠ\nOι νέοι όροι εντολής της συσταθείσας Ad Hoc Κοινοβουλευτικής Επιτροπής για τη διερεύνηση θεμάτων που αφορούν σε δάνεια πολιτικά εκτεθειμένων προσώπων ψηφίστηκαν χθες από την Ολομέλεια της Βουλής και σ’ αυτούς συμπεριλαμβάνεται και η τροποποίηση που κατέθεσε ο βουλευτής των Οικολόγων, Γιώργος Περδίκης.\nΗ Επιτροπή θα εξετάσει ζητήματα προνομιακής και/ή χαριστικής μεταχείρισης της οποίας ενδεχομένως να έχουν τύχει Πολιτικά Εκτεθειμένα Πρόσωπα (ΠΕΠ) από το τραπεζικό σύστημα. Η Επιτροπή θα εξετάσει κατά προτεραιότητα περιπτώσεις ΠΕΠ, ήτοι πρώην και νυν Βουλευτών, υπουργών, και οποιωνδήποτε άλλων αξιωματούχων εμπίπτουν στον ορισμό του όρου «Πολιτικά Εκτεθειμένο Πρόσωπο», υπό την έννοια του ότι εμπλέκονται καθ’ οιονδήποτε τρόπο στη σφαίρα της δημόσιας ζωής και/ή τους έχει ανατεθεί η άσκηση δημόσιας εξουσίας, καθώς και οποιαδήποτε άλλα χαριστικά δάνεια πιθανόν να συνδέονται με ΠΕΠ.\nΗ Επιτροπή θα εξετάσει επίσης ζητήματα που προκύπτουν από τη λεγόμενη «Λίστα Γιωρκάτζη» (εφεξής καλουμένη «λίστα»). Η εξέταση της λίστας θα επικεντρωθεί στη μεθοδολογία καταχώρισης των περιληφθέντων σε αυτήν προσώπων, όπως και στην ακολουθηθείσα διαδικασία χαρακτηρισμού των αντίστοιχων δανείων ως «μη εξυπηρετούμενων», καθώς και σε ειδικότερα ζητήματα, όπως λ.χ. τους όρους παραχώρησης ενυπόθηκων δανείων σε ΠΕΠ. Η Επιτροπή θα εξετάσει, επίσης, τους λόγους για τους οποίους άλλες περιπτώσεις ΠΕΠ που έχουν μη εξυπηρετούμενα δάνεια ή είναι εγγυητές σε τέτοια δάνεια δεν έχουν περιληφθεί στη λίστα και θα ζητήσει από τα κρατικά αρμόδια θεσμικά όργανα να προχωρήσουν σε διερεύνηση του τρόπου διαμόρφωσης και σύνταξης της λίστας.\nΠΗΓΗ “Ο Φιλελεύθερος”


ΟΑΣΗ ΜΕΣΑ ΣΤΗΝ ΠΟΛΗ\nΉ αλλιώς, Asian Spa City Retreat στη Φιλοθέη. Μάθε τα πάντα για το spa που λατρέψαμε.\nΉ αλλιώς, Asian Spa City Retreat στη Φιλοθέη. Μάθε τα πάντα για το spa που λατρέψαμε. Από τη Ζωή Πατσιώλη.\nΤο παραδέχομαι: Είμαι παιδί της πόλης. Δεν ξενερώνω με τις μεγάλες αποστάσεις. Δεν ονειρεύομαι ταξίδια σε απόμακρα χωριουδάκια, και δεν μου δημιουργούν στρες τα πολυσύχναστα μέρη. Μόνο που, κάποιες φορές, θέλω απλώς να «κατεβάσω ρολά» και να μείνω μόνη μου. Να χαλαρώσω και να ξεχάσω για λίγο τα πάντα.\nΜέχρι πρόσφατα, νόμιζα ότι ο καλύτερος τρόπος για να το κάνω αυτό ήταν απλώς να μείνω σπίτι μου, να κλείσω κινητά και laptop, να κάνω ένα χαλαρωτικό μπάνιο και να ακούσω την αγαπημένη μου μουσική. Ακριβώς. Μέχρι Πρόσφατα. Συγκεκριμένα, μέχρι την προηγούμενη Παρασκευή.\nΕκείνη τη μέρα, έτυχε να τελειώσω νωρίς από τη δουλειά και, μην έχοντας συνηθίσει σε τέτοιου είδους «απρόοπτα», έψαχνα απεγνωσμένα να δω πώς θα περάσω την υπόλοιπη μέρα μου. Τότε, θυμήθηκα μια συνάδελφο, που είχε έρθει μια Δευτέρα ξετρελαμένη με την «απόλυτα χαλαρωτική εμπειρία» που είχε ζήσει πριν δύο μέρες. Asian Spa City Retreat λεγόταν ο επίγειος παράδεισος που την είχε ενθουσιάσει -και ήταν στη Φιλοθέη.\nΓια να μην πολυλογώ, δεν χρειάστηκε πολλή σκέψη. Τηλεφώνησα, μου είπαν ότι είχαν ένα κενό ραντεβού και σε λίγη ώρα είχα φτάσει στο νούμερο 42 της οδού Καποδιστρίου. Εκεί, σε ένα χώρο μοντέρνο και μίνιμαλ -που, όπως έμαθα αργότερα, δημιουργήθηκε από μια Ελληνίδα επιχειρηματία και έναν Ινδό ειδικό στη φιλοσοφία της Αγιουρβέδας- έχεις να επιλέξεις ανάμεσα σε δεκάδες θεραπείες και ήδη μασάζ.\nΕγώ, παρόλο που η κατενθουσιασμένη συνάδελφος είχε δοκιμάσει το 50λεπτο Signature Massage περιγράφοντάς το ως «ένα απίστευτο ταϋλανδέζικο μασάζ που χαλαρώνει ολόκληρο το σώμα», διάλεξα τελικά το 25λεπτο Head, Neck and Shoulder Massage, που, όπως μου εξήγησαν, απευθύνεται ιδιαίτερα στους ανθρώπους που υποφέρουν από πόνους ή πιάσιμο σε αυχένα και ωμοπλάτη λόγω της καθημερινής χρήσης του υπολογιστή (ναι, είμαι ακριβώς αυτή η περίπτωση).\nΤα λόγια είναι λίγα για να περιγράψω την αίσθηση: Οι λέξεις ανακούφιση, χαλάρωση, ηρεμία είναι κάποιες από αυτές που μου έρχονται στο μυαλό. Όμως δεν είναι αρκετές. Φίλες, το αγόρι μου (ναι, έχει και θεραπείες που απευθύνονται αποκλειστικά σε άνδρες) και οι υπόλοιποι συνάδελφοι του γραφείου, είναι μερικοί από όσους βάλθηκα να πείσω να το δοκιμάσουν. Και, φυσικά, θα ξαναπάω.\nPlus: Επειδή το καλοκαίρι πλησιάζει «απειλητικά», ρώτησα κι έμαθα πως έχει πολύ καλές θεραπείες κυτταρίτιδας. Μπορείς να διαλέξεις ανάμεσα στο 25λεπτο Anti Cellulite massage και στην Anti-Cellulite Mask, για την οποία θα χρειαστείς περίπου μιάμιση ώρα (80 λεπτά). Και τα δύο, υπόσχονται θαύματα!\nInfo: Το Asian Spa City Retreat βρίσκεται στη Φιλοθέη, Kαποδιστρίου 42 (www.asianspa.gr) και ανήκει στον Όμιλο Asian Spa Ayurvedic & City Retreat, ο οποίος έχει πολλά κέντρα ευεξίας που λειτουργούν τόσο αυτόνομα, όσο και σε μεγάλα ξενοδοχειακά συγκροτήματα, στην Αθήνα και σε νησιά όπως η Σαντορίνη, η Κέρκυρα και οι Σπέτσες.


Χαιρετισμός Προέδρου – Ελληνική Ομοσπονδία Muay\nΜε χαρά σας καλωσορίζουμε στον επίσημο δικτυακό τόπο της Ελληνικής Ομοσπονδίας Μουάι. Εδώ, θα έχετε τη δυνατότητα να ενημερώνεστε για τα τελευταία γεγονότα στο χώρο του Μουάι, με τα αποτελέσματα των αγώνων καθώς και με όλες τις τρέχουσες δραστηριότητες της ομοσπονδίας μας.\nΠεποίθησή μας είναι ότι η ιστοσελίδα της Ε.Ο.Μ.θα γίνει ένα χρήσιμο «εργαλείο» για συλλόγους, προπονητές, αθλητές αλλά και για καθένα που ενδιαφέρεται πραγματικά για το άθλημα, αφού προσπάθειά μας θα είναι η συνεχής βελτίωσή της. Με το σύγχρονο αυτό τρόπο ενημέρωσης, στοχεύουμε να βρεθούμε πιο κοντά στους φίλους του αθλήματος έτσι ώστε να εξασφαλίσουμε καλύτερη επικοινωνία με αυτούς που θέλουν να προβληματιστούν μαζί μας για ένα καλύτερο αύριο στο Ελληνικό και προ Ολυμπιακό Μουάι.\nΕυάγγελος Ι. Ξανθάκης\nΠρόεδρος Ελληνικής Ομοσπονδίας Μουάι


ΤΟ ΣΥΝΑΞΑΡΙΟ ΤΗΣ ΕΚΚΛΗΣΙΑΣ: ΑΧΕΙΡΟΠΟΙΗΤΕΣ ΕΙΚΟΝΕΣ ΤΗΣ ΘΕΟΤΟΚΟΥ\nΗ παράδοση που αφορά στις αχειροποίητες εικόνες της Παναγίας ξεκινά να αναπτύσσεται μετά την Οικουμενική Σύνοδο της Εφέσου. Στα πλαίσια της καταπολέμησης του Νεστοριανισμού, αναγνωρίζεται πλέον η Παναγία ως Θεοτόκος, ενώ απορρίπτεται ο όρος Χριστοτόκος που της απέδιδε ο Αρχιεπίσκοπος Κωνσταντινουπόλεως, Νεστόριος (428‐431). Η εικόνα της Θεοτόκου έχει κατά κύριο λόγο δογματική σημασία, διότι υποδεικνύει και βεβαιώνει την Ενανθρώπηση του Λόγου. Αποτελεί σιωπηλό κήρυγμα που μορφώνει τους πιστούς για την πραγματικότητα της Θείας Ενσάρκωσης.\nΗ παλαιότερη αχειροποίητος εικόνα της Παναγίας, που θεωρείται δηλαδή ότι δεν ημιουργήθηκε από ανθρώπινο χέρι, προέρχεται από την πόλη Λύδδα της Παλαιστίνης (5ος αι.). Η αρχαιότερη γραπτή πηγή περί αυτής της εικόνας απαντά το 726 σε κείμενο του Επισκόπου Κρήτης Ανδρέα (690‐740), ο οποίος την ονομάζει ʹʹαχειρόγραφονʹʹ. Το 839 γίνεται μία εκτενής αναφορά στην ιστορία που συνοδεύει την εικόνα της Λύδδας και στη Συνοδική επιστολή των τριών Πατριαρχών το 836 (Αλεξανδρείας, Αντιοχείας και Ιεροσολύμων) προς τον Εικονομάχο Αυτοκράτορα Θεόφιλο (829‐842)428. Σύμφωνα με την επιστολή οι Απόστολοι Πέτρος και Ιωάννης κατά τη διάρκεια του ευαγγελισμού των κατοίκων στην πόλη Λύδδα, χτίζουν ναό προς τιμή της Παναγίας και την παρακαλούν να τον επισκεφθεί. Εκείνη τους υπόσχεται ότι θα βρίσκεται σε εκείνο τον τόπο μαζί τους: ʹʹΚαί αὐτόθι μεθ΄ὑμῶν εἰμίʹʹ. Τότε αποτυπώνεται με θαυματουργικό τρόπο η εικόνα της Παναγίας σ΄ ένα κίονα του ναού: ʹʹΚαί δή θείᾳ τινί καί ἀοράτῳ ἐνεργείᾳὁ χαρακτήρ αὐτῆς κίονι ἐνίἐνίδρυστο∙ʹʹ. Δύο αιώνες περίπου αργότερα, όταν ο Αυτοκράτορας Ιουλιανός ο Παραβάτης (361‐ 363), πληροφορείται για την αχειροποίητο εικόνα της Παναγίας, στέλνει στη Λύδδα Εβραίους ζωγράφους για να την εξετάσουν και να διαπιστώσουν τι συνέβη. Οι ζωγράφοι προσπαθούν να καταστρέψουν την εικόνα, εκείνη όμως γίνεται όλο και πιο λαμπρή και παραμένει ανέπαφη από τις παρεμβάσεις των βέβηλων: ʹʹἔτι μᾶλλον λαμπροτέραν καίἀπαράλλακτον ἐν τῷ βάθει τοῦ κίονος ἐφεύρισκονʹ. Εν συνεχεία σημειώνονται και διάφορα θαύματα που συνέβησαν από την εικόνα, όπως καθαρισμοί λεπρών και θεραπείες ασθενειών: ʹʹδι΄ἧς καί δαίμονες ἐλαύνονται, νόσοι θεραπεύονται, λεπροί καθαρίζονται, δυνάμεις, πᾶσα μαλακία και ασθένεια ῥώννυταιʹʹ.\nΣτο ελληνικό χειρόγραφο Venetus Marcianus Graegus 573 (774) απαντά επίσης η παράδοση για την εικόνα της Λύδδας, αλλά σε διαφορετική συνάφεια σε σχέση με τις παραπάνω πηγές. Σύμφωνα με το κείμενο αυτού του χειρογράφου οι Χριστιανοί και οι Ιουδαίοι φιλονικούν στην περιοχή της Λύδδας για την ιδιοκτησία ενός ναού. Ο άρχοντας της πόλης αφήνει την υπόθεση να λυθεί από τη Θεία Πρόνοια. Ο άρχοντας ανακοινώνει ότι, αν μετά από προσευχή σαράντα ημερών δεν εμφανιστεί κάποιο θεϊκό σημάδι στον ναό, τότε ο ναός δεν θα ανήκει σε καμία από τις δύο αντιμαχόμενες πλευρές. Πάνω σ΄ ένα πορφυρό κίονα όμως, στη δυτική πλευρά του ναού, τυπώνεται θαυματουργικώς το ομοίωμα της Παναγίας: (ʹʹ…τῆς δέ Ὑπεραγίας Δεσποίνης ἡμῶν τοῦ χαρακτῆρος ἀχειρογράφως ἐν τῷ κεκλῆσθαι ἐκτυπωθέντος ἐν τῷ πρός δυσμάς τῆς ἐκκλησίας τοίχῳ πρός τῇ γράψαντες τῷ βασιλεῖ τάς ἱεράς εἰκόνας ἐξυβρικότι.ʹʹ, Κωνσταντίνος Πορφυρογέννητος, Διήγησις, PG 113, 441A.) Μετά απʹ αυτό το γεγονός οι Εβραίοι εγκαταλείπουν τον ναό αποδεχόμενοι το θαύμα: ʹʹ…Φύγωμεν, λέγοντες, τῆς γάρ μητρός τοῦ Θεοῦ αὐτῶν, ὡς φασίν, τόἐκτύπωμα, ἰδού, πέφανται.ʹʹ (436). Έτσι ο ναός, έπειτα από τη θαυματουργική επέμβαση της Θεοτόκου, περνά στην ιδιοκτησία των Χριστιανών.\n- Όταν στο Βυζάντιο ήταν Αυτοκράτορας ο Μιχαήλ ο ΙΙΙ μαζί με την μητέρα του την Αγία Θεοδώρα την Αυγούστα, η οποία αναστήλωσε τις εικόνες και επέτρεψε την λατρεία τους και στην Ρώμη Πάπας ήταν ο Σέργιος ο ΙΙ, η εικόνα της Παναγίας άρχισε να κινείται «κύριως κατά τον Ὀρθρο και το Ἐσπερινό, κάποιες φορές και κατά την Θεία Λειτουργία». Μία φόρα άρχισε να αιωρείται πάνω από τα κεφάλια των ανθρώπων, σαν να την κρατούσαν χέρια Αγγέλων και σιγά-σιγά βγήκε έξω από την εκκλησία, ενώ την επόμενη ημέρα βρέθηκε στην Κωνσταντινούπολη. Η Αγία Θεοδώρα την τοποθέτησε στον Ναό της Χαλκοπράτειας. Χάρη σε αυτό το θαύμα οι Βυζαντινοί άρχισαν να τιμούν αυτήν την εικόνα-την οποία τώρα ονόμαζαν Ρωμαία-στις 8 Σεπτεμβρίου.\nΗ εικόνα έμεινε στην Κωνσταντινούπολη μέχρι τον 15ο αιώνα κι αυτό επειδή στις 31 Μαρτίου 1401 ο Αυτοκράτορας Ιωάννης ο VII ο Παλαιολόγος την έστειλε ως δώρο στον Ηγεμόνα Αλέξανδρο το Αγαθό, σφραγίζοντας έτσι την συμφιλίωση του Πατριαρχείου Κωνσταντινουπόλεως με την Μολδαβία, στις σχέσεις των οποίων είχε επέλθει ρήξη. Αρχικά η εικόνα τοποθετήθηκε στο Μιραούτσι της Σουτσεάβα και λίγο αργότερα ο υίος του Αλεξάνδρου του Αγαθού, ο Στέφανος ο ΙΙ την δώρησε στην Μονή Νεαμτς\nΠαρότι η εικόνα πέρασε πολλές περιπέτειες-κάποια περίοδο την είχαν θάψει μάλιστα για να την προφυλάξουν από τους Τουρκους-η εικόνα διατηρείται σε πολύ καλή κατάσταση. Της έχει δοθεί και το όνομα ”Προσκυνήτρια”,επειδή πολλές φορές έχει φύγει από τα χέρια των Αρχιερέων ή των Ιερέων που την κρατούσαν και άρχισε να αιώρείται στον αέρα.Πήρε λοιπόν την ονομασία επειδή τότε ο λαός ταπεινά γονάτιζε για να την προσκυνήσει. Τιμάται στις 26 Ιουνίου.\nΑχειροποίητος θεωρείται και η φορητή εικόνα της Παναγίας, που βρισκόταν στη Μονή Αχειροποιήτου ή Αβραμιτών στην Κωνσταντινούπολη, κοντά στη Χρυσή ή Μεγάλη Πύλη, γνωστή με το όνομα Αβραμιώτισσα. Η παράδοση αποδίδει την ίδρυση της μονής στον Μέγα Κωνσταντίνο (324‐337) και στον μοναχό Αβράμιο. Είναι βέβαιο πάντως ότι η μονή υπήρχε τον 5ο αι., άρα και η θαυματουργή εικόνα, διότι στον βίο της αγίας Ματρώνας (5ος αι.) από τον Συμεώνα τον Μεταφραστή, αναφέρεται ότι ο μοναχός Ακάκιος υπήρξε ποιμένας στη μονή Αβραμιτών: ʹʹ…καίἈκάκιος τίς ἀνήρ, ὅς καίἐπʹ εὐλαβείᾳ περιφανής ,ὅς καί τῆς εἰς τό τρίτον μονῆς τοῦ θεοφόρου Ἀβραμίου ποιμήν ἐτύγχανεν… ʹʹ. Η μονή μέχρι και τον 11ο αι. αναφέρεται με δύο ονομασίες εκείνες των Αβραμιτών και της Αχειροποιήτου. Ο βιογράφος του Αγίου Βασιλείου του Νέου (περίπου 866‐944) Γρηγόριος αναφέρει, ότι το όνομα της μονής, ως Αχειροποίητης, οφείλεται στο γεγονός ότι φυλάσσεται σ΄ αυτήν εικόνα της Θεοτόκου, η οποία δεν δημιουργήθηκε από ανθρώπινο χέρι, αλλά από την ίδια την Θεοτόκο: ʹʹοὐδείς ἐτεχνούργησεν ἀλλʹ αὐτήἡ Θεοτόκος ἐπιστᾶσα, ὡς λόγος, τῇ χειρί τόν ἑαυτῆς χαρακτήρα ἐτύπωσε, μέχρι καί σήμερον συνιστάμενονʹʹ.\nΣε κείμενα προσκυνητών της δεκαετίας του 640 γίνεται λόγος για μία άλλη φορητή αχειροποίητο εικόνα της Παναγίας, η οποία βρίσκεται στο ναό της Santa Maria Trastevere, στη Ρώμη. Η Παναγία παριστάνεται ως ένθρονη βρεφοκρατούσα. Η εικόνα αυτή αναφέρεται ως per se facta est, που σημαίνει αχειροποίητη. Ακολούθως απαντά η εν λόγω εικόνα και στο χειρόγραφο Venetus Marcianus Graegus 573 (774). Σύμφωνα με την πληροφορία που μας παραδίδει το παραπάνω χειρόγραφο, η Παναγία επιθυμεί να αφιερωθεί στην ίδια ο ναός των Μαρτύρων στη Ρώμη. Εμφανίζεται λοιπόν η εικόνα της στον ναό, αχειρογράφως, ως ένθρονη βρεφοκρατούσα. Μετά από αυτό το γεγονός ο ναός αφιερώνεται στο όνομά της: ʹʹἩἐν τῇ τῆς Τραστιβέρεως ἐκκλησίᾳἐν Ρώμῃ προσκυνουμένη καί σεβομένη ἀχειροποίητος ἀληθῶς (fol.24v)… ʹʹ.\nΗ εικόνα της Παναγίας Trastevere που είναι γνωστή στους νεώτερους χρόνους ως Madonna della Clemenza, ετιμάτο ιδιαιτέρως κατά τους μεσαιωνικούς χρόνους. Μάλιστα ο Πάπας Γρηγόριος ο IV (827‐844) έχτισε ορατόριο (a praesepium) προς τιμή της. Η εικόνα σώζεται και εξακολουθεί να βρίσκεται στον ίδιο ναό.\nΠαναγία της Κυζίκου.\nΑχειροποίητος θεωρείται και η εικόνα της Παναγίας Φανερωμένης της Μητρόπολης Κυζίκου στη Μικρά Ασία (12ος αι.). Κατά την παράδοση η εικόνα προέρχεται από τη μονή του Μεγάλου Αγρού, ο οποίος καταστράφηκε την πρώτη δεκαετία του 14ου αι.. Αφού χάθηκε, φανερώθηκε ξανά, μετά από υπόδειξη της ίδιας της Θεοτόκου και τοποθετήθηκε στη μονή της Θεοτόκου Φανερωμένης και Αχειροποιήτου της Μητρόπολης Κυζίκου. Πλήθος πιστών προσέρχονταν στη μονή για να προσκυνήσει την εικόνα, μέχρι την πρώτη δεκαετία του 20ου αι., οπότε και μεταφέρθηκε στην Κωνσταντινούπολη. Η Θεοτόκος παριστάνεται στον τύπο της Οδηγήτριας. Σήμερα βρίσκεται στον Πατριαρχικό Ναό στο Φανάρι και κοσμεί το προσκυνητάρι του αριστερού κλίτους.\nΗ Παναγία Φανερωμένη αποτέλεσε αντικείμενο ιδιαίτερης λατρείας στα χρόνια των Παλαιολόγων (1261‐1453). Αρκετά καθολικά μονών αφιερώθηκαν στην ʹʹΑχειροποίητοʹʹ ή ʹʹΦανερωμένηʹʹ. Ο ναός της Αχειροποιήτου στη Θεσσαλονίκη (περίπου 1270‐1274), η μονή του Μεγάλου Αγρού στη Βιθυνία (περίπου 1278), η μονή της Φανερωμένης στα Φραγκουλιάνικα της Μέσα Μάνης (1322‐1323), η μονή της Φανερωμένης στην Κωνσταντινούπολη (πριν το 1341), η μονή της Φανερωμένης στη Λευκωσία (δεύτερο μισό του 14ου αι.), η μονή της Φανερωμένης στην Καστοριά (τέλη 14ου αρχές 15ου αι. χρονολόγηση των τοιχογραφιών). Μάλιστα ο εικονογραφικός τύπος της Παναγίας Φανερωμένης απαντά σε μεγάλο αριθμό φορητών εικόνων της Παλαιολόγειας εποχής.\nΗ Αχειροποίητος Παναγία της Θεσσαλονίκης.\nΌπως αναφέρει ο ομιλητής, η εικόνα του ναού σχηματίστηκε εξαιτίας του αμαρτήματος, στο οποίο περιέπεσε ο κτήτορας του ναού. Ο Αρμενόπουλος δεν αναφέρει ούτε το όνομα, αλλά ούτε και το αμάρτημα του κτήτορα επειδή, όπως σημειώνει, είναι γνωστά από την παράδοση. Ο Ξυγγόπουλος τοποθετεί πάντως χρονικά τη μεταλλαγή της εικόνας μετά το τέλος της Λατινοκρατίας (1222).\nΌσον αφορά στη σχέση του Μιχαήλ Η΄ με τη Θεσσαλονίκη φαίνεται να είναι ιδιαίτερα στενή, όπως μας πληροφορεί ο σύγχρονος ιστορικός Γεώργιος Ακροπολίτης. Ο Αυτοκράτορας θεωρεί την πόλη της Θεσσαλονίκης ιδιαίτερη πατρίδα του, υπάγεται στην εξουσία του, αφού ο πατέρας του, ο Μέγας Δομέστικος Ανδρόνικος Παλαιολόγος, υπήρξε Ηγεμόνας της και μάλιστα πέθανε και τάφηκε εκεί: Υπάρχουν ενδείξεις, ότι ο ίδιος Αυτοκράτορας καθιέρωσε την τιμή της Θεοτόκου Αχειροποιήτου και σε άλλες μονές της Μικράς Ασίας. Διατηρεί για παράδειγμα ιδιαίτερες σχέσεις με τη Μητρόπολη Κυζίκου, στην οποία, όπως σημειώθηκε παραπάνω, υπήρχε αχειροποίητος εικόνα της Παναγίας. Κατά τη θριαμβευτική του είσοδο στην Κωνσταντινούπολη το 1261 ο Μητροπολίτης Κυζίκου Γεώργιος Κλειδάς, είναι εκείνος που ʹʹἀπεστόμισε τάς εὐχάςʹʹ στη Χρυσή Πύλη. Μάλιστα αν και η Πρωτεύουσα είχε απελευθερωθεί ήδη από την 25ηΙουλίου, η πανηγυρική επάνοδος του Μιχαήλ Η΄ έγινε την 15η Αυγούστου, με σκοπό να συμπέσει με την εορτή της Θεοτόκου.\nΕπιπλέον ο Μιχαήλ ονομάζει Αχειροποίητο και τη μονή της Θεοτόκου των Κελλιβάρων, στο όρος Λάτρος της Μικράς Ασίας και την συνενώνει με εκείνη του Αγίου Δημητρίου, προστάτη αγίου των Παλαιολόγων. Επίσης στον ναό της Θεοτόκου στη Θεσσαλονίκη υπήρχε από παλιά παράδοση συλλατρείας Παναγίας και Αγίου Δημητρίου, ως προστατών της πόλης. Ο Μιχαήλ, όπως αναφέρεται παραπάνω, συνενώνει την λατρεία της Θεοτόκου με εκείνη του Αγίου Δημητρίου στο Λάτρο, ακολουθώντας ίσως το παράδειγμα του ναού της Αχειροποιήτου.\nΟ Μιχαήλ πρόβαλε, με το ξεκίνημα της βασιλείας του, τη Θεοτόκο, ως προστάτιδα της Πόλης. Ο κτήτορας λοιπόν δεν αποκλείεται να είναι ο Μιχαήλ Η΄ Παλαιολόγος, ο οποίος προσπαθεί να καθιερώσει μία σημαντική λατρεία, κύριος στόχος της οποίας είναι η αποκατάσταση και η συνέχιση της Βυζαντινής Αυτοκρατορίας. Κατά την Κωνσταντινίδη αιτία για την ανανέωση της τιμής της Παναγίας Αχειροποιήτου από τον Μιχαήλ, στάθηκε το γεγονός της επανάκτησης της Πόλης μετά από μισό αιώνα Λατινικής κατοχής, σε συνδυασμό με την καταστροφή της μονής Αχειροποιήτου στην Πρωτεύουσα αλλά και της μεταφοράς του Ιερού Μανδηλίου στη Δύση. (Πηγή.Ευτυχία Κουρκουτίδου Νικολαΐδου, Αχειροποίητος ο μεγάλος ναός της Θεοτόκου, Θεσσαλονίκη 1989).\nΗ παράδοση που αφορά στην Παναγία Πλατανιώτισσα έχει τις ρίζες της στον 4ο αι. και θεωρείται ότι αναπαράγει πιστά την παράδοση περί της Παναγίας Μεγαλοσπηλαιώτισσας. Απαντούν δύο εκδοχές που αφορούν στην εμφάνιση της εικόνας. Κατά την πρώτη, που είναι και η πιθανότερη, το 840, κατά τη διάρκεια της βʹ φάσης της Εικονομαχίας (815‐843), το σπήλαιο της Μεγάλης Μονής πυρπολείται, η εικόνα όμως σώζεται και οι πιστοί την περιφέρουν σε πόλεις και χωριά για να οικοδομηθεί η πίστη των Χριστιανών. Σε μία τέτοια περιφορά οι Ιερομόναχοι της μονής διανυκτερεύουν στον ίδιο τόπο που είχαν διανυκτερεύσει τα δύο αδέρφια, ο Συμεών και ο Θεόδωρος όταν αναζητούσαν την εικόνα του Ευαγγελιστή Λουκά, ανάμεσα δηλαδή στα τρία πλατάνια. Στο κοίλο εσωτερικό του ενός πλατάνου, όπου κρέμασαν την εικόνα, χαράκτηκε με θαυμαστό τρόπο, αχειροποιήτως το ομοίωμά της.\nΣύμφωνα με τη δεύτερη εκδοχή, την ώρα που οι Πατέρες Συμεών και Θεόδωρος βλέπουν στο όνειρό τους τον Ανδρέα και τον Λουκά, ο δεύτερος δείχνει προς τα δυτικά, δηλαδή προς το ένα από τα τρία πλατάνια και τους παρακινεί να δουν την εικόνα της Παναγίας που αποτυπωνόταν εκείνη τη στιγμή στην κουφάλα του δέντρου. Οι Άγιοι Πατέρες ξυπνούν τρομαγμένοι και κοιτώντας ανατολικά βλέπουν λαμπρό φως να χτυπά τον κορμό του πλατάνου. Κοιτούν και βλέπουν το ιερό εκτύπωμα της εικόνας της Παναγίας. Σύμφωναλοιπόν μʹ αυτή την εκδοχή, το θαύμα της αποτύπωσης συνέβη τον 4ο αι. Η Παναγία Πλατανιώτισσα γιορτάζει στις 8 Σεπτεμβρίου, ημέρα της Γεννήσεως της Θεοτόκου και πλήθος πιστών προσέρχεται κάθε χρόνο για να την προσκυνήσει.\nΑχειροποίητος θεωρείται και η εικόνα της Παναγίας Εικοσιφοίνισσας, η οποία βρίσκεται στην ομώνυμη μονή στο όρος Παγγαίο, σε υψόμετρο 780 μέτρων. Η ίδρυση της μονής συνδέεται, χωρίς όμως να μπορεί να αποδειχθεί, με τον Επίσκοπο Φιλίππων Σώζοντα, ο οποίος φαίνεται να υπογράφει τα Πρακτικά της ληστρικής λεγομένης Συνόδου στην Έφεσο (449) και της Συνόδου της Χαλκηδόνας (451). Ο Σώζων ιδρύει, περίπου το 450, ναό και μοναστικό οικισμό στη θέση Βίγλα, κοντά στη σημερινή μονή. Ο οικισμός όμως με την πάροδο των χρόνων εγκαταλείπεται σταδιακά. Κτήτορας ουσιαστικά της μονής είναι ο Όσιος Γερμανός (βʹ μισό 9ου ή αρχές 10ου αι.), του οποίου ο βίος αποτελεί τη μοναδική πηγή για την ίδρυση της μονής. H αρχαιότερη γραπτή μνεία περί της μονής απαντά σε επιστολή του Βασιλείου Μοδηνού, το Φεβρουάριο του 1320, με την οποία ο Μοδηνός και η οικογένειά του παραχωρούν τη μισή πατρική περιουσία στη μονή Χιλανδαρίου. Η επιστολή συντάχθηκε ανάμεσα σε άλλους και στον σεβάσμιο Ιερομόναχο Συμεών ʹʹτῆς σεβασμίας μονῆς Κοσνίτζιςʹʹ (Εικοσιφοίνισσας). Ο Γερμανός μονάζει στη μονή του Αγίου Ιωάνννη του Βαπτιστή στην Παλαιστίνη, μέχρι τη στιγμή που βλέπει την Παναγία σε όραμα η οποία του ζητά να κτίσει μία μονή στο όνομά της. Ο Γερμανός ξεκινά από την Παλαιστίνη έχοντας για οδηγό την Παναγία. Τελικά φτάνει στο όρος Παγγαίο σύμφωνα με τις υποδείξεις της Παρθένου. Εκεί παίρνει ένα κομμάτι ξύλο για να αγιογραφήσει την Παναγία. Προτού ολοκληρώσει όμως την αγιογραφία, το ξύλο σπάει στη μέση. Τότε, προς μεγάλη έκπληξη του μοναχού, βλέπει την εικόνα της Παναγίας να σχηματίζεται πάνω στο ξύλο, αχειροποιήτως, μέσα σε λαμπρό φως φοινικούν. Αυτή είναι μία από τις τρεις εκδοχές, μάλλον η επικρατέστερη, σχετικά με την εμφάνιση της αχειροποιήτου εικόνας της Παναγίας Εικοσιφοίνισσας. Η ονομασία της μονής Εικοσιφοίνισσα είναι η πλέον πρόσφατη που έχει επικρατήσει και προφανώς συνδέεται με την Αχειροποίητη εικόνα της Παναγίας. Ο τύπος της Παναγίας είναι αυτός της αριστεροκρατούσας. Σήμερα η εικόνα εξακολουθεί να βρίσκεται στο καθολικό (1837‐1847) της μονής, το οποίο είναι αφιερωμένο στα Εισόδια της Θεοτόκου και πλήθος πιστών την επισκέπτεται για να προσκυνήσει την εικόνα, η οποία συνεχίζει να θαυματουργεί.\nΑχειροποίητη Παναγία του Καραβά.\nΗ προφορική παράδοση που αναφέρεται στις αχειροποίητες εικόνες της Παναγίας, διασώζει μία μοναδική περίπτωση που αφορά στη μονή της Αχειροποιήτου στον Καραβά, στην περιοχή Λάμπουσα της Κύπρου. Πρόκειται για ένα από τα πιο αξιόλογα Βυζαντινά μνημεία της Μεγαλονήσου. Κατά την ευσεβή παράδοση ο ναός ονομάζεται Αχειροποίητος, διότι δεν τον ίδρυσε ανθρώπινο χέρι στο σημείο που βρίσκεται. Πριν από αιώνες, όταν οι Τούρκοι επρόκειτο να κάψουν την Μικρά Ασία η Παναγία, που είχε τον ναό της στ΄ αντικρινά παράλια, τον σήκωσε από εκεί που ήταν και τον μετέφερε μαζί με το μοναστήρι στην Κύπρο, στις ακτές της Λάμπουσας, για να τον σώσει από τους Τούρκους.\nΑπό τις εικόνες ξεχωρίζει η θαυματουργός εικόνα της Παναγίας, μέσα στην οποία μάλιστα θεωρείται ότι βρίσκεται μέρος του Ιερού Μανδηλίου. Στο κάτω μέρος της εικόνας σώζεται επιγραφή η οποία αναφέρει ότι ο Ιερομόναχος Φιλόθεος το 1765 κατασκεύασε νέα εικόνα της Παναγίας, μέσα στην οποία τοποθέτησε ʹʹμέρος λινού πανιούʹʹ, το οποίο βρήκε στην παλιά εικόνα που έσπασαν οι Τούρκοι κατά την λεηλασία έναντι της μονής, το 1765. Διότι, σύμφωνα με μια άλλη τοπική παράδοση, ο Άγιος Ευλάλιος (περίπου 3ος αι.), ο πρώτος Επίσκοπος της Λάμπουσας, συνδέεται με τη μεταφορά του Ιερού Μανδηλίου, από την Έδεσσα στην περιοχή της Λάμπουσας. Μετά τον θάνατο του Άβγαρου το Μανδήλιο, που παρέμεινε στην πόλη της Έδεσσας, θέλησε να το καταστρέψει ο γιος του Άβγαρου που ήταν ειδωλολάτρης. Τότε ο Ευλάλιος πήρε το Μανδήλιο κρυφά για να το προστατέψει. Έφτασε στην ακρογιαλιά και επιβιβάστηκε σ’ ένα πλοίο που ταξίδευε για την Κύπρο. Βρέθηκε στην Λάμπουσα, όπου έκτισε μονή την οποία αφιέρωσε στην αχειροποίητη εικόνα του Χριστού. Σύμφωνα λοιπόν μ΄ αυτήν την παράδοση, η μονή που κτίστηκε στην περιοχή ονομάστηκε Αχειροποίητος, διότι σʹ αυτή βρισκόταν η Αχειροποίητος εικόνα του Χριστού. Το καθολικό της μονής γιορτάζει στις 15 Αυγούστου επέτειο της κοίμησης της Θεοτόκου και στις 16 Αυγούστου ημέρα του Ιερού Μανδηλίου.\nΆλλη αχειροποίητη εικόνα θεωρείται η εικόνα της Παναγίας Προδρομίτισσας (19ος αι.), που βρίσκεται στη Ρουμάνικη Σκήτη του Τιμίου Προδρόμου, στο Άγιο Όρος. Η σκήτη έχει μορφή κοινοβιακού συγκροτήματος και ανήκει στην κυρίαρχη μονή της Μεγίστης Λαύρας (963). Μέχρι το 1854 στη θέση της ήταν το κελί του Τιμίου Προδρόμου, με μοναχούς καταγόμενους από τη Χίο. Η Ιερά Μονή Μεγίστης Λαύρας επέτρεψε τη μετατροπή του κελιού σε Σκήτη. Με Πατριαρχικό Σιγίλιο το 1856, επί Πατριάρχη Κυρίλλου Ζʹ (1855‐1860), επικυρώθηκε η ίδρυση και η κοινοβιακή οργάνωση της Σκήτης. .\nΤις πληροφορίες που αφορούν στην αχειροποίητο εικόνα παραδίδει ο Ιερομόναχος Γεράσιμος Σμυρνάκης (1862‐1935). Κατά τον Ιερομόναχο ο αγιογράφος Γιωργάκης Νικολάου ξεκίνησε να ζωγραφίσει, έπειτα από επιθυμία του Ιερομόναχου Νήφωνα (1857‐1870), την Παναγία βρεφοκρατούσα. Καθώς κόντευε όμως να ολοκληρώσει την αγιογράφηση της εικόνας, είδε ότι τα πρόσωπα του Χριστού και της Παναγίας ήταν αλλοιωμένα. Ο αγιογράφος πίστεψε ότι δεν ήταν άξιος να τελειώσει την εικόνα. Άφησε λοιπόν την εργασία με σκοπό να την συνεχίσει την επόμενη μέρα. Το πρωί έκανε τρεις μετάνοιες και προσευχήθηκε ώστε να μπορέσει τελειώσει το έργο του. Όταν πήγε να συνεχίσει την εργασία του είδε έκπληκτος τα πρόσωπα στην εικόνα να είναι τέλεια ζωγραφισμένα και να λάμπουν.\nΠερίφημη αχειροποίητος εικόνα της Παναγίας των νεώτερων χρόνων είναι και η Ιεροσολυμίτισσα (1870). Η παράδοση που συνοδεύει την εικόνα έγινε ευρέως γνωστή από διηγήσεις Γερόντων, όπως εκείνη του Γέροντα Παΐσιου του Αγιορείτη. Η δημιουργία της εικόνας συνδέεται με τη μοναχή αγιογράφο Τατιανή, η οποία μόνασε στη Ρώσικη Ιερά μονή της Μυροφόρου Αγίας Μαρίας της Μαγδαληνής στην Ιερουσαλήμ. Σύμφωνα με την παράδοση, η Τατιανή βλέπει σε όραμα ότι την επισκέπτεται στο κελί της μία άγνωστη μοναχή, η οποία της ζητά να την ζωγραφίσει. Η Τατιανή απαντά ότι δεν είναι ζωγράφος, αλλά αγιογράφος. Τότε η άγνωστη μοναχή της λέει να την αγιογραφήσει. Η Τατιανή απορεί με το θάρρος της ξένης και της αποκρίνεται ότι δεν έχει ξύλο (σανίδι) για να την αγιογραφήσει. Έπειτα η άγνωστη μοναχή της δίνει ένα σανίδι και της λέει να την ζωγραφίσει. Ενώ τελικά αρχίζει η Τατιανή να την αγιογραφεί βλέπειτα άμφια της μοναχής να γίνονται χρυσά, το πρόσωπό της να λάμπει και ναλέει: ʹʹΩ μακαρία Τατιανή, μετά τον Απόστολο και Ευαγγελιστή Λουκά, θα με αγιογραφήσεις πάλι εσύʹʹ. Τότε η Τατιανή καταλαβαίνει ότι αγιογραφεί την Παναγία. Ταράζεται και σπεύδει στην Ηγουμένη για να της διηγηθεί το όραμα. Η Ηγουμένη δυσπιστεί και της λέει να πάει να κοιμηθεί και την επόμενη μέρα να αγιογραφήσει μία εικόνα της Παναγίας. Καθώς όμως επιστρέφει στο κελί της βλέπει να βγαίνει φως και αισθάνεται ευωδία. Τότε ειδοποιεί την Ηγουμένη και μαζί αντικρίζουν το θαύμα. Η εικόνα του οράματος της Τατιανής βρίσκεται εκεί στο κελί αχειροποιήτως.Έπειτα παρουσιάζεται πάλι η Παναγία στην Τατιανή και της λέει να την μεταφέρουν στο σπίτι της, στη Γεσθημανή. Έτσι και έγινε. Η εικόνα παριστάνει την Θεοτόκο να κρατάει το Βρέφος στο αριστερό της χέρι. Η αχειροποίητος εικόνα της Ιεροσολυμίτισσας εξακολουθεί να βρίσκεται στο Ιερό προσκύνημα του Θεομητορικού Μνήματος στη Γεσθημανή (περίπου379‐386). Όσον αφορά στην παράδοση που συνοδεύει την Παναγία Ιεροσολυμίτισσα, πρέπει να παρατηρήσουμε ότι είναι πολύ νεότερη και δεν καταγράφεται ούτε στα Οδοιπορικά προσκυνητών στους Αγίους Τόπους, ούτε όμως και στη σχετική βιβλιογραφία. Εδώ θα μπορούσε κανείς να σκεφτεί ότι εσκεμμένα συνδέθηκε η εν λόγω εικόνα με αχειροποίητη παράδοση. Δεν μπορούμε όμως να αποκλείσουμε την περίπτωση να υπάρχουν ψήγματα ιστορικής πραγματικότητας, τα οποία με το πέρασμα των χρόνων χάθηκαν ή ακόμα και παραμερίστηκαν προκειμένου να τονιστεί η αχειροποίητος προέλευση της εικόνας.\nΑναρτήθηκε από Καθηγητής Αντ.Μάρκου στις 1:43 μ.μ.